Γ. Κατρούγκαλος: Εκλογές μέχρι τον Μάρτιο και ξεκινά ντόμινο πολιτικών αλλαγών – Όλες οι Ειδήσεις από την άλλη Θεσσαλονίκη\nΓ. Κατρούγκαλος: Εκλογές μέχρι τον Μάρτιο και ξεκινά ντόμινο πολιτικών αλλαγών\n“Ενα θαύμα τους σώζει, οι μέρες τους είναι μετρημένες, θα’ ναι Φλεβάρης, θα είναι Μάρτης, δεν αντέχει πια η ελληνική κοινωνία”, σχολιάζει ο Γ. Κατρούγκαλος στον ρ/σ “Στο Κόκκινο”.\n“Προβλέπω πως ο Μάρτης θα ξεκινήσει ένα ντόμινο πολιτικών αλλαγών σε όλη την Ευρώπη, με δεύτερη την Ισπανία, ακριβώς γιατί και οι υποκειμενικές συνθήκες είναι ώριμες -δεν αντέχουν άλλο οι λαοί να κυβερνώνται όπως πρώτα, ούτε καν οι ελίτ- και γιατί και οι αντικειμενικές συνθήκες είναι ώριμες, αφού η συνέχιση αυτών των πολιτικών διαλύει την Ευρώπη.\nΜπορεί να έχουμε και ραγδαίες εξελίξεις. Γιατί αν πράγματι η τρόικα πιέσει την κυβέρνηση να ανακαλέσει το νομοσχέδιο των 100 δόσεων, φαντάζομαι ότι θα υπάρχουν βουλευτές που δεν θα θελήσουν να αυτοεξευτελιστούν σε τέτοιο βαθμό. Η πρόβλεψή μου είναι από σήμερα μέχρι το Μάρτιο. Πάντως το αργότερο σημείο που θα συνεχίσουν να καταστρέφουν τη χώρα είναι μέχρι το Μάρτιο, δεν έχουν άλλα περιθώρια”.\nΟ ευρωβουλευτής μιλά για την συνάντηση τρόικας – κυβέρνησης στο Παρίσι, τις πιέσεις των δανειστών και τις αδιέξοδες πολιτικές λιτότητας:\n“Η τρόικα, αυτό το σύστημα εξουσίας στην Ευρώπη, πάντα τα ίδια θέλει, μια εφαρμογή πολιτικών λιτότητας που δεν διαλύει μόνο την ελληνική κοινωνία, αλλά και τις δικές τους κοινωνίες, ακόμη και στη Γερμανία που ως χώρα κερδίζει από τη κρίση, οι εργαζόμενοι χάνουν, την τελευταία 15ετία τα εισοδήματά τους ή είναι σταθερά ή υποχωρούν. Εδώ βέβαια, εφαρμόσθηκε συμπυκνωμένος φιλελευθερισμός, σε συμπυκνωμένο χρόνο.”\nΗ διαφορά με το 2012 είναι πως, το 2012 τα έδωσαν όλα, έπαιξαν το μεγάλο χαρτί του φόβου για να τρομάξουν τον έλληνα πολίτη και να φέρουν τους δικούς τους ανθρώπους στην εξουσία. Τώρα ξέρουν πως ότι και να κάνουν είναι αντιπαραγωγικό. Δεν μπορούν να κρατήσουν πια το σύστημα Σαμαρά – Βενιζέλου, το σύστημα της διαπλοκής στην κυβέρνηση.\nΓι’ αυτό δεν έχουν κανένα λόγο να κάνουν κάποια υποχώρηση, θα επιμείνουν μέχρι το τέλος σκληρά, ξέροντας ότι έρχεται η επόμενη κατάσταση και θέλοντας να προειδοποιήσουν κι εμάς ότι δεν θα είναι ελαστικοί μαζί μας. Γι’ αυτό και μεις πρέπει να έχουμε λάβει τα μέτρα μας, να μην περιμένουμε απλώς την κυβερνητική αλλαγή, να ξέρουμε πως οτιδήποτε καλό γίνει στη χώρα μας θα γίνει μόνο αν κι εμείς ενδιαφερθούμε, κατεβούμε στους δρόμους να απαντήσουμε στους έξω, να στηρίξουμε τα θετικά.\nΗ λογική της ανάθεσης ποτέ δεν λύνει τα ζητήματα. Εγώ είμαι βέβαιος πως έρχεται κυβέρνηση του ΣΥΡΙΖΑ. Όσο όμως πιστεύουμε πως αρκεί αυτή η κυβερνητική αλλαγή για να λυθούν τα θέματά μας, αυταπατώμεθα. Το λέει κι ο Ασημάκης Πανσέληνος “Η σωτηρία είναι επικερδής επιχείρηση για τον σωτήρα”. Να κάνουμε την αναγκαία κυβερνητική αλλαγή, αλλά από κει και πέρα να ζωντανέψουμε ένα κίνημα που δεν είναι και στα καλύτερά του, που είναι πολύ πιο κάτω από τις απαιτήσεις των καιρών.\nΗ αλλαγή που θα γίνει το επόμενο διάστημα είναι ιστορικής σημασίας όχι μόνο για την Ελλάδα, αλλά και για την Ευρώπη. Δεν θα είναι εύκολα τα πράγματα. Το σύστημα αυτό της Μέρκελ θα πέσει να μας τσακίσει, κι εμείς θα πρέπει να ξέρουμε ότι μπορούμε να το πετύχουμε, γιατί η φορά των πραγμάτων είναι με το μέρος μας: οι κοινωνίες δεν αντέχουν, τα πολιτικά συστήματα παντού αποσταθεροποιούνται, αλλά για να μπορέσουμε να επιβάλλουμε διαφορετικές πολιτικές δεν αρκεί μόνο το πρόγραμμα, χρειάζεται και στήριξη από τα κάτω.\nΑναφερόμενος στην άνοδο της άκρας δεξιάς στην Ευρώπη, λέει πως οι πολιτικές λιτότητας διαλύουν και την κοινωνική συνοχή και τα πολιτικά συστήματα. Εδώ, δεν έχει πάρει αυτό τον ξενοφοβικό χαρακτήρα κι η μεγάλη ελπίδα είναι ότι εμείς ήμασταν οι πρώτοι με άνοδο της Αριστεράς. Ήδη οι Podemos στην Ισπανία κερδίζουν έδαφος.


Διώροφη Κατοικία D-173, συνολικής επιφάνειας 173,30 τ.μ., συνολική επιφάνεια στεγασμένων χώρων 32.77 τ.μ., μπαλκόνι 8.64 τ.μ. | Κοφινάς\nHome » Κατοικίες » Προκατασκευασμένες Κατοικίες » Διώροφες » Διώροφη Κατοικία D-173, συνολικής επιφάνειας 173,30 τ.μ., συνολική επιφάνεια στεγασμένων χώρων 32.77 τ.μ., μπαλκόνι 8.64 τ.μ.\nΔιώροφη Κατοικία D-173, συνολικής επιφάνειας 173,30 τ.μ., συνολική επιφάνεια στεγασμένων χώρων 32.77 τ.μ., μπαλκόνι 8.64 τ.μ.\nΚάτοψη του ισογείου της κατοικίας κωδικού D-173\nΗ εταιρία ΚΟΦΙΝΑΣ ΑΕ σας παρουσιάζει διώροφη κατοικία 173,30 τ.μ. και σας προτείνει 1 καθιστικό, 1 τραπεζαρία,1 κουζίνα, 1 αποθήκη, 1 γραφείο καθώς και 1 μπάνιο!\nΚάτοψη του ορόφου της κατοικίας κωδικού D-173\nΗ εταιρία ΚΟΦΙΝΑΣ ΑΕ σας παρουσιάζει διώροφη κατοικία 173,30 τ.μ. και σας προτείνει 4 υπνοδωμάτια καθώς και 2 μπάνια!\nΔιώροφη Κατοικία D-173, συνολικής επιφάνειας 173,30 τ.μ.\nΗ εταιρία ΚΟΦΙΝΑΣ ΑΕ σας παρουσιάζει μια πρόταση διώροφης κατοικίας 173,30 μ² (Διώροφη κατοικία D-173) για το σπίτι των ονείρων σας. Η εταιρία Κοφινάς καινοτομεί χωρίς να επαναπαύεται. Συνεχώς εισάγει νέα στοιχεία στην κατασκευή κατοικιών. Τα οποία αναγνωρίζονται και “πιστοποιούνται“. Τόσο από τους εκατοντάδες ικανοποιημένους πελάτες μας όσο και από το Εθνικό Μετσόβιο Πολυτεχνείο. Στο οποίο το μοναδικό σύστημα δόμησης της εταιρείας Κοφινάς δοκιμάστηκε για την αντοχή του ξεπερνώντας κάθε φυσικό όριο αντοχής.\nΗ διώροφη κατοικία D-173 με την χρήση Σουηδικής ξυλείας ως κύριο δομικό υλικό, καθιστά την κατοικία πλήρως οικολογική. Αφού στην κατασκευή σπιτιών η αντικατάσταση των συμβατικών δομικών υλικών από το ξύλο, μειώνει κατά 1,1 τόνους ανά κυβικό τις εκπομπές διοξειδίου του άνθρακα στην ατμόσφαιρα. Πόσο μάλλον όταν η εταιρεία συνεργάζεται με εργοστάσια παραγωγής Σουηδικής και Φινλανδικής ξυλείας, στα οποία για κάθε δέντρο που κόβεται, φυτεύονται τρία έως πέντε νέα, παράγωντας ουσιαστικά αρνητικό αποτύπωμα άνθρακα.\nΔιώροφη Κατοικία D-173.\nΠροηγούμενο: Διώροφη Κατοικία D-175,συνολικής επιφάνειας 175 τ.μ., μπαλκόνια 43.15 τ.μ.\nΕπόμενο: Διώροφη Κατοικία D-167, συνολικής επιφάνειας 167,00 τ.μ., συνολική επιφάνεια στεγασμένων χώρων 15.10 τ.μ.,


Ένας αρκετά ευρύχωρος νεροχύτης, που θα κάνει τις δουλειές στην κουζίνα πιο εύκολες. Διαθέτει 2 γούρνες ίσου μεγέθους και 1 πλαϊνό πάγκο. Οι επιφάνειές του είναι λείες και η θέση ... Περισσότερα\nΕπιπλέον: Το άριστης ποιότητας, ανοξείδωτο ατσάλι από το οποίο κατασκευάζεται είναι κατάλληλο για να έρχεται σε επαφή με τρόφιμα. Ο κενός χώρος κάτω από το νεροχύτη, πρέπει να έχει μήκος τουλάχιστον 80εκ.\nΠλεονεκτήματα: Υψηλή αντοχή, εγγύηση 25 ετών, με οπή υπερχείλισης.\nΑξιολόγηση Νεροχύτης Pyramis International 2B 1D\nΝεροχύτης Schock Madison N-175\n466,00 €350,00 €\nΝεροχύτης Sanitec Punto Plus 2V II\nΝεροχύτης Υποκαθήμενος Duralit KZ075U Μονός\n213,00 €147,00 €\n310,00 €214,00 €


Η Ακαδημία Πολιτών και στο Ρέθυμνο - Νέα Κρήτη\nΗ Ακαδημία Πολιτών και στο Ρέθυμνο\nΗμερομηνία δημοσίευσης: 23/01/2013, 11:52\nΤελευταία ενημέρωση: 23/01/2013, 15:23\nΗ Ακαδημία των Πολιτών (αστική μη κερδοσκοπική εταιρεία - ISO 9001), μετά την επιτυχή λειτουργία της σε 58 πόλεις στην Ελλάδα και το εξωτερικό, ανακοινώνει την έναρξη λειτουργίας της στο Ρέθυμνο για το ακαδημαϊκό έτος 2013-2014, με θεματικές ενότητες "Συμβουλευτική-Ψυχολογία".\nΤα μαθήματα θα πραγματοποιούνται κάθε Τετάρτη στην αίθουσα διαλέξεων στο "Σπίτι του Πολιτισμού" (οδός Εμμ. Βερνάρδου) και ώρες 6 έως 9 μ.μ. και θα διαρκέσουν από το Φεβρουάριο του 2013 έως και τον Ιανουάριο του 2014.\nΤο πρόγραμμα περιλαμβάνει 26 τρίωρες εβδομαδιαίες διαλέξεις από πανεπιστημιακούς καθηγητές και εξειδικευμένους επαγγελματίες με διδακτορικό στον τομέα τους. Η ετήσια συνδρομή (και για τις 26 συνεδρίες) είναι 80 €, ενώ θα υπάρχει έκπτωση 50% (δηλ. 40 €) για ανέργους, ΑμεΑ, πολύτεκνους, τρίτεκνους, μονογονεϊκές οικογένειες, συλλόγους (άνω των 10 ατόμων) και φοιτητές. Αιτήσεις μπορούν να υποβάλουν όλοι οι πολίτες άνω των 18 ετών, ανεξάρτητα από μορφωτικό, οικονομικό ή κοινωνικό επίπεδο.\nΗ πρώτη διάλεξη θα είναι ανοικτή (με ελεύθερη είσοδο) για όλους τους πολίτες και θα πραγματοποιηθεί την Πέμπτη 7 Φεβρουαρίου 2013, και ώρα 6 μ.μ., στο "Σπίτι του Πολιτισμού", με θέμα "Συντροφικότητα σε εποχή κρίσης".\nΕισηγητής θα είναι ο πρόεδρος της Ακαδημίας δρ Ευστράτιος Παπάνης.


Αμφίβολος με Κίνγκς λόγω γέννας ο Γιάννης! (pic) - ebasket.gr\nΚεντρική NBA Αμφίβολος με Κίνγκς λόγω γέννας ο Γιάννης! (pic)\nΑμφίβολος με Κίνγκς λόγω γέννας ο Γιάννης! (pic)\nΔημοσίευση στις 10/02 23:17\nΤο πρώτο παιδί του Γιάννη Αντετοκούνμπο ετοιμάζεται να έρθει στον κόσμο και οι Μιλγουόκι Μπακς ενημέρωσαν μέσω του αντιπροέδρου τους, Άλεξ Λάσρι. Ο “Greek Freak” περιμένει από στιγμή σε στιγμή την γέννηση του πρώτου παιδιού του και είναι στο πλευρό της συζύγου του, κάτι που πιθανότατα θα τον αφήσει εκτός στην αναμέτρηση με την ομάδα του Σακραμέντο.\nΟ αντιπρόεδρος των Μπακς, Άλεξ Λάσρι, δήλωσε σχετικά:\n«Δεν έχω ενημέρωση για το πότε ακριβώς θα γεννηθεί το… baby Freak, όμως ξέρω πως ολόκληρος ο οργανισμός των Μπακς ευχόμαστε για υγιείς και ευτυχισμένους γονείς και μωρό. Με την ελπίδα να γίνει κι αυτός μέλος των Μπακς στο μέλλον».\nΠροηγούμενο Διπλό στο Χαλάνδρι για το Κορωπί!\nΕπόμενο Χωρίς οπαδούς του Περιστερίου ο ημιτελικός με τον Προμηθέα!


Ονειροκρίτης Φάντασμα: Όνειρα – Ερμηνείες | Astrology4u\nΠρόκειται για ένα από τους πιο πολύπλοκους και αντιφατικούς συμβολισμούς στην ερμηνεία των ονείρων. Αν και σε πολλές περιπτώσεις έχει συνδεθεί με μία ξεκάθαρα αρνητική ερμηνεία κάτι τέτοιο δεν ισχύει σε κάθε περίπτωση.\nΣε ψυχολογικό επίπεδο το φάντασμα στον ύπνο μας είναι έκφραση των φόβων μας ή των πλευρών εκείνων του εαυτού μας που φοβόμαστε ή δεν θέλουμε να αποδεχθούμε.\nΓενικά μιλώντας ένα λευκό και φωτεινό φάντασμα αποτελεί προτροπή για περισσότερο ενθουσιασμό στις ερωτικές μας σχέσεις προκειμένου να τις κρατήσουμε ζωντανές. Αντίθετα ένα μαύρο φάντασμα έχει σαφή αρνητική σημασία καθώς μπορεί να είναι ακόμα και οιωνός θανάτου.\nΠαρακάτω θα σας δώσουμε τις κυριότερες συνδυαστικές ερμηνείες του συμβολισμού έτσι όπως αυτές έρχονται μέσα από την παράδοση της ονειρομαντείας μέσα στο χρόνο. Αν και οι περισσότερες αρνητικές θα πρέπει να θυμάστε ότι προκειμένου να ερμηνεύσετε σωστά το όνειρο ουσιαστικό ρόλο παίζει η κυρίαρχη αίσθηση μέσα σε αυτό.\nΦάντασμα ντυμένο στα λευκά προμηνύει αρρώστια κάποιου φίλου ή δυσκολίες στις επιχειρήσεις σας. Αν είναι ντυμένο στα μαύρα προειδοποιεί για προδοσία από κοντινό σας πρόσωπο.\nΦάντασμα το οποίο μιλάει σας προειδοποιεί για κάτι πονηρό που πλησιάζει. Μπορείτε ωστόσο να το αποφύγετε ακούγοντας τις συμβουλές προσώπου που σας αγαπά.\nΑν το φάντασμα χτυπάει την πόρτα ή τον τοίχο σας προβλέπεται αναπάντεχη αναταραχή. Αν βρίσκεται πίσω από τις κουρτίνες το όνειρο σας συμβουλεύει να χαλιναγωγήσετε τα συναισθήματά σας. Σε άλλες περιπτώσεις το ίδιο όνειρο συνδέεται με διαμάχες και φιλονικίες.\nΜουσική που προέρχεται από φάντασμα είναι σημάδι θλίψης για την οικογένεια.\nΑν το φάντασμα έχει τη μορφή ενός από τους γονείς σας το όνειρο σας προειδοποιεί ότι είσαστε εκτεθειμένοι σε κινδύνους.\nΤο φάντασμα κάποιου πεθαμένου φίλου προειδοποιεί για επερχόμενο ταξίδι στο οποίο θα απογοητευτείτε.\nΑτυχία και απώλειες θα έχετε αν δείτε φάντασμα να αιωρείται στον ουρανό.\nΘηλυκό φάντασμα με τουαλέτα προλέγει πρόοδο στην επιστήμη και πλούτο. Η ευτυχία αυτή ωστόσο πάντα θα σκιάζεται από μία νότα μελαγχολίας.\nΤέλος φάντασμα ζωντανού φίλου ή συγγενή προειδοποιεί για κακία από μέρος του και σας συμβουλεύει να τον κρατήσετε σε απόσταση.\nΠρόκειται για οιωνό ο οποίος είτε με τη θετική είτε με την αρνητική χροιά μπορεί να έχει μεγάλη σημασία. Επικοινωνήστε με τους συνεργάτες μας για μία ολοκληρωμένη ερμηνεία.


Οι πολιτικοί μηχανικοί ξέχασαν να βιδώσουν τις κατασκευές στο έδαφος! - Σελίδα 12 - Phorum.com.gr\nΜη αναγνωσμένη δημοσίευση από seismic » 15 Μάιος 2019, 00:20\n15 Μάιος 2019, 00:03\nΘέλει παρατήρηση Αν δεις την φωτογραφεία θα παρατηρήσεις δύο βάσεις - πλάκες κάτω κάτω, η μία πάνω στην άλλη σαν σάντουιτς και μεταξύ αυτών των δύο πλακών υπάρχουν μούρα ελαστικά τμήματα Αυτά είναι εφέδρανα. Το άλλο που δείχνει η φωτογραφεία είναι ένα ανεξάρτητο φρεάτιο ανελκυστήρα βιδωμένο με το έδαφος στις τέσσερις γωνίες. Είναι ανεξάρτητο γιατί οι πλάκες δεν πατάνε πάνω του. Αν προσέξεις μεταξύ των πλακών και του φρεατίου υπάρχουν μαύρα ελαστικά που χρησιμεύουν για να σταματούν ομαλά την κρούση των πλακών επάνω του όταν αυτές κουνιούνται από τον σεισμό. Βασικά έχουμε ένα φρεάτιο βιδωμένο και ανεξάρτητο, και γύρο από αυτό μια άλλη ανεξάρτητη ελαστική κατασκευή που διαθέτει οριζόντια σεισμική μόνωση. Τα εφέδρανα μειώνουν την μετατόπιση της βάσεις και το δικό μου ελέγχει την ταλάντωση των πάνω ορόφων.\nΚαι κάτι ακόμα. Στα φράγματα δεν τοποθετείς εφέδρανα αλλά μόνο την πατέντα μου για να αυξήσεις την δυναμική του προς τις πλάγιες πιέσεις.\nΜη αναγνωσμένη δημοσίευση από AreSMareS » 15 Μάιος 2019, 00:36\nΚαι πάλι δεν απαντάτε όμως, πώς αφού σκοπός μας είναι να ...μειώσουμε την μεταφορά ενέργειας από το έδαφος στο κτήριο, εσείς την αυξάνετε (;) αυξάνοντας την ακαμψία;\nΔείτε ένα άλλο παράδειγμα:\nΈστω ένα καράβι στην ανοιχτή θάλλασα. Δεν είναι ήσυχος ο καιρός. Υπάρχουν κύμματα. Τέσσερα υποθετικά σενάρια.\nΤο καράβι αφήνεται ελεύθερο να "καβαλάει" τα κύμματα.\nΤο καράβι είναι αγκυρωμένο με αλυσίδες και άγκυρες που απλά ακουμπάνε στον πυθμένα, μόνο το βάρος τους κρατά το πλοίο\nΤο καράβι είναι αγκυρωμένο με αλυσίδες και άγκυρες που είναι πακτωμένες στον βυθό.\nΤο καράβι είναι αγκυρωμένο με άκαμπτα κομματιά μεταλικού υλικού συνδεδεμένα στις άγκυρες και οι άγκυρες είναι πακτωμένες όσο το δυνατόν καλύτερα στον βυθό.\nΣε ποιά από τις περιπτώσεις το καράβι δέχετε την μικρότερη δυνατή καταπόνηση;\nΔιαφέρει σε τίποτα αυτό το υποθετικό σενάριο από την εφεύρεσή σας;\nΜη αναγνωσμένη δημοσίευση από seismic » 15 Μάιος 2019, 00:39\nΓιατί κύριε seismic η ταχύτητα μετάδοσης ενός μηχανικού κύμματος και η ενέργεια που θα μεταφερθεί έχει να κάνει με τις ιδιότητες του ελαστικού μέσου. Μειώνοντας της ελαστικότητα αυξάνετε την μεταδιδόμενη ενέργεια...\nΝαι πράγματι έτσι είναι όταν σχεδιάζεις τις κατασκευές με τον σημερινό σχεδιασμό. Εμένα ο σχεδιασμός μου έχει κάτι που δεν έχουν οι άλλες κατασκευές. Και εξηγώ. Όταν μία κολόνα πάει να λυγίσει ή να ανατραπεί η μια πλευρά της θλίβεται και η άλλη εφελκύεται.\nΗ μία πλευρά της δέχεται μια καθοδική δύναμη και η άλλη μια ανοδική όπως ακριβώς κάνουν τα χέρια μας στο τομόνι του αυτοκινήτου.\nΌπως βλέπετε στο σχέδιο... Ο σεισμός δίνει επιτάχυνση μετατόπισης Α και η πλάκα αδράνεια Β αυτές οι εντάσεις δημιουργούν την στροφή Γ Το τοίχωμα παραλαμβάνει την αδράνεια Β από το δώμα και την κατεβάζει διαγώνια όπως δείχνουν τα βελάκια ( 1 ) κάτω στην άρθρωση Στην άρθρωση υπάρχει περιστροφή και δημιουργεί ανοδικές εντάσεις αυτές που δείχνουν τα βελάκια ( 2 ) οι οποίες καταλήγουν στο άνω άκρο του τοιχίου ( 3 ) Ο μηχανισμός τις παραλαμβάνει από το άνω άκρο και τις στέλνει μέσα στο έδαφος όπως δείχνουν τα βελάκια ( 3 ) Κατ αυτόν τον τρόπο σταματάμε την στροφή του τοιχώματος προερχόμενη από την ροπή ανατροπής που επιφέρει την κάμψη του κορμού του και το ανασήκωμα του πέλματος της βάσης του.\nΧωρίς την πατέντα μου όλη αυτή η ανοδική και καθοδική ενέργεια που τείνει να ανατρέψει ή να κάμψει το υποστύλωμα πάει πάνω στα δοκάρια.\nΜε την πατέντα την εκτρέπω και την πάω μέσα στο έδαφος\nΜη αναγνωσμένη δημοσίευση από AreSMareS » 15 Μάιος 2019, 00:44\nΜα κύριε seismic μέσα από αυτόν τον μηχανισμό δεν περνά ενέργεια ΑΠΟ το έδαφος στις κολώνες; Πριν ακόμη συνθλιβούν ή αρχίσουν να περιστρέφονται. Αυτός ο μηχανισμός είναι ...μονόδρομος; Τι το εξασφαλίζει αυτό; Οι ίδιες δυνάμεις θλίψης και εφέλκυσης δεν εφαρμόζονται και στον μηχανισμό;\nΜη αναγνωσμένη δημοσίευση από seismic » 15 Μάιος 2019, 00:56\n15 Μάιος 2019, 00:36\nΦυσικά και διαφέρει. Όταν το καράβι ανεβοκατεβαίνει στα κύματα δεν χάνεται η στήριξη του από την θάλασσα, γιατί το κύμα προσαρμόζεται στην καρένα του πλοίου. Όταν όμως έχουμε ένα πολύ μεγάλο πλοίο και συναντήσει ένα μεγάλο κύμα στην θάλασσα το οποίο θα το σηκώσει πολύ ψιλά τότε το πλοίο θα κοπεί στην μέση γιατί ο συνδυασμός α) στα αστήρικτα φορτία της πλώρης και της πρύμης με καθοδική πορεία και β) το ανοδικό κύμα στο κέντρο του πλοίου δημιουργούν ροπές κάμψις και το κόβουν στα δύο. Το ίδιο συμβαίνει όταν η μία κολόνα μέσο τις δοκού πάει να σηκώσει την απέναντι κολόνα. Έρχεται σε αντίθεση με τα στατικά φορτία και σπάει.\nΜη αναγνωσμένη δημοσίευση από AreSMareS » 15 Μάιος 2019, 01:02\nΑν το καράβι είναι παράλληλα με τα κύμματα και όχι κάθετα, έτσι ώστε να σηκώνεται ολόκληρο το καράβι και όχι μόνο σε ένα σημείο, γιατί στην πραγματικότητα αυτό γίνεται και με τα κτήρια, δεν σηκώνονται σε ένα μόνο σημείο αλλά ολόκληρα. Τότε σε τι διαφέρει αυτό από την εφεύρεσή σας και ποιά περίπτωση είναι η καλύτερη δυνατή για το καράβι;\nΜη αναγνωσμένη δημοσίευση από seismic » 15 Μάιος 2019, 01:04\nΝαι είναι μονόδρομος και το πείραμα μιλάει μόνο του.\nΑν η ενέργεια πάει πάνω στα δοκάρια αυτά σπάνε δες βίντεο.\nΑν η ενέργεια την πάμε μέσα στο έδαφος κανένα πρόβλημα Δες βίντεο.\nΜη αναγνωσμένη δημοσίευση από seismic » 15 Μάιος 2019, 01:08\n15 Μάιος 2019, 01:02\nΔιαφέρει στο εξής Το καράβι όταν γέρνει δεν παραμορφώνονται οι γωνίες του και γενικά δεν παραμορφώνεται. Η οικοδομή αν γείρει όπως το καράβι παραμορφώνεται ο σκελετός της και σπάει. Μεγάλη διαφορά.\nΜη αναγνωσμένη δημοσίευση από AreSMareS » 15 Μάιος 2019, 01:30\n15 Μάιος 2019, 01:04\nΝαι είναι μονόδρομος και το πείραμα μιλάει μόνο του. Αν η ενέργεια πάει πάνω στα δοκάρια αυτά σπάνε δες βίντεο. Αν η ενέργεια την πάμε μέσα στο έδαφος κανένα πρόβλημα\nΠώς τα βίντεο που δείχνετε αποδεικνύουν ...οτιδήποτε; Πώς τα βίντεο που δείχνετε αποδεικνύουν ότι ο μηχανισμός σας δεν μεταφέρει περισσότερη ενέργεια από το έδαφος στο κτήριο; Επειδή την πρώτη φορά γκρεμίζεται ενώ την δεύτερη όχι; Μα την πρώτη φορά γκρεμίζεται γιατί το βάρος του κτηρίου προστίθεται στην ενέργεια που μεταφέρεται με τις δονήσεις. Το κτήριο σηκώνεται στις γωνίες και αφήνεται ελεύθερα να ξαναπέσει. Η πτώση αυτή προσθέτει επιπλέον καταπόνηση. Είναι κρούση! Είναι λογική η τόσο μεγάλη μετατόπιση γιατί ο ...σεισμός που προκαλείτε είναι ( το λιγότερο ) αφύσικος! Υπάρχει κανονικότητα στα πειράματα αυτά; Δηλαδή έχετε υπολογίσει τι οριζόντια μετακίνηση της βάσης ισοδυναμεί παραδείγματος χάρη με σεισμό 1 ριχτερ; Γιατί αν αυτό που δείχνετε ισοδυναμεί με 20 ριχτερ τότε ούτε η κατασκευή σας μπορεί να γλειτώσει κανένα κτήριο! Αν αναρωτιέστε γιατί με την ίδια μετακίνηση δεν πέφτει την δεύτερη φορά που έχετε το κτήριο σταθερά συνδεμένο με την βάση είναι γιατί απλά τα υλικά που χρεισημοποιείται ( τσιμέντο κτλ ) σε τόσο μικρές κλίμακες μεγέθους ( είναι δεν είναι 1 μέτρο ύψος; ) αντέχουν πολύ περισσότερο! Για κάντε το ...4 μέτρα ψηλό και κρατήστε το έτσι σταθερά πάνω στην βάση να δούμε τι θα γίνει;\nΠερίμενω απάντηση πάντως για το πως αυτά τα βίντεο αποδεικνύουν ότι ο μηχανισμός σας είναι μονόδρομος... Όσο για το παράδειγμα με το καράβι θα μου επιτρέψετε να σας επισημάνω κάτι απλό. Σκοπός του παραδείγματος ήταν να δείξει ότι η μικρότερη δυνατή μεταφορά ενέργειας είναι όταν το καράβι αφήνεται ελεύθερο να "καβαλήσει" τα κύμματα. Ναι μπορεί να ήταν άστοχο αλλά στην πραγματικότητα αυτό συμβαίνει. Αυτό που θέλουμε είναι η μικρότερη δυνατή μεταφορά ενέργειας από το έδαφος στο κτήριο! Και θα ρωτήσω για πολλοστή φορά: Πώς το εξασφαλίζει αυτό ο μηχανισμός σας όταν αυξάνει την ακαμψία; Πώς ο μηχανισμός δρα μόνο προς τα κάτω και όχι προς τα πάνω; Πώς δηλαδή μεταφέρει ενέργεια από το κτήριο στο έδαφος και όχι το αντίστροφο; Τα βίντεο που δείχνετε είναι ανάξια λόγου γιατί δεν είναι επιστημονικά πειράματα. Δεν έχουν επαναληψιμότητα ( μπορώ να κάνω το κτήριο να μην πέσει ακόμη και αν δεν είναι ...βιδωμένο, απλά προσθέτοντας βάρος μέσα του, χαμηλά για να μην ταλαντώνετε έτσι σαν τρελό ). Δεν είναι κανονικά με την έννοια του ότι δεν λαμβάνουν καμία υπόψη κλίμακες μεγεθών, σεισμού, σύσταση βάσης που κεινείται, κτλ κτλ.\nΝα κάνω την ερώτηση αλλιώς:\nΈχουμε μια ελαστική κολώνα. Ασχέτως υλικού κατασκευής. Να μπορεί να κάνει ελαστική ταλάντωση. Την ταλαντώνουμε στην βάση της. Πότε θα μεταφερθεί στην κορυφή της κολώνας περισσότερη ενέργεια, όταν η κολώνα έχει μεγάλη ελαστικότητα ή πολύ μικρή, σχεδόν άκαμπτη;\nΜη αναγνωσμένη δημοσίευση από seismic » 15 Μάιος 2019, 01:45\n15 Μάιος 2019, 01:30\nΘα σου απαντήσω αύριο Σαν μια απάντηση αν την διαβάσεις και την καταλάβεις είναι αυτή. Πολλοί μου λένε ότι τα πειράματα που έκανα και είχαν για εμένα τρομερή επιτυχία δεν φανερώνουν την αξία της αντισεισμικής μου ευρεσιτεχνίας διότι το μέγεθός τους είναι μικρό. Πραγματικά ένα πείραμα υπό κλίμακα δεν έχει τα ίδια μεγέθη με μία φυσική κατασκευή διότι έχει άλλη μάζα, δημιουργούνται διαφορετικές εντάσεις. Εν τούτης όταν το δοκίμιο υπό κλίμακα έχει την μικροκλίμακα μέσα στην δομή του και άλλα μεγέθη όπως το μέτρο ελαστικότητας, το πλάτος ταλάντωσης, τότε μπορεί να δώσει μετρήσιμα αποτελέσματα τα οποία να προσεγγίζουν με ένα στατιστικό λάθος + - 10% τα μεγέθη μιας κανονικής μεγάλης κατασκευής.\nΜη αναγνωσμένη δημοσίευση από seismic » 15 Μάιος 2019, 01:55\nΑν θες να μάθεις τα κτίρια αντέχουν μισό g επιτάχυνση για πολύ λίγο χρόνο Αυτό άντεξε 2,4 g χωρίς ζημιές.\nΣε αυτό το πείραμα.\nΜη αναγνωσμένη δημοσίευση από AreSMareS » 15 Μάιος 2019, 02:03\n15 Μάιος 2019, 01:45\nΔηλαδή μέτρησα τις ζημιές στο ίδιο φυσικού μεγέθους σεισμικό δοκίμιο σε δύο φάσεις. Καταρχήν όταν αυτό έφερε την ευρεσιτεχνία μου, και κατόπιν τις ζημιές που έπαθε χωρίς την ευρεσιτεχνία μου ( η οποία δεύτερη μέθοδος είναι αυτή που σχεδιάζουν σήμερα οι πολιτικοί μηχανικοί. ) Αυτά είναι συγκρίσιμα ομοιογενή φυσικά μεγέθη διότι η μάζα το μέγεθος ο χρόνος και η ποσότητα ύλης του δοκιμίου είναι ίδια και στα δύο πειράματα τα οποία γίνονται μόνο και μόνο για να συγκριθεί η μέθοδος σχεδιασμού της ευρεσιτεχνίας με αυτήν του σημερινού αντισεισμικού σχεδιασμού. Τα αποτελέσματα της σύγκρισης είναι εμφανή προς το τέλος αυτού του βίντεο το οποίο περιλαμβάνει και τα δύο πειράματα δίπλα δίπλα στην οθόνη ώστε να συγκρίνετε τις δύο μεθόδους μαζί προς όλες τις μετρήσεις. ( μέτρηση ζημιών, επιτάχυνσης κ.λ.π )\nΝαι είναι συγκρίσιμα μεγέθη αλλά ΠΑΝΤΕΛΩΣ άσχετα με έναν πραγματικό σεισμό!!! Ποιό είναι αυτό που θέλετε να μας δείξετε; Ότι ο μηχανισμός σας προστατεύει μια τσιμεντένια κατασκευή 1 επί 1; Ή μήπως ότι προστατεύει κτήρια 10 επί 6 παραδείγματος χάρη; Το πρώτο μας το δείχνουν μια χαρά τα βίντεο ( για 1 επί 1 ) πώς από αυτό ΣΥΝΕΠΑΓΕΤΑΙ το ίδιο και για το 10 επί 6; Αφού δεν έχετε τηρήσει καμιά απόλύτως επιστημονική μεθοδολογία για τις κλίμακες μεγέθους. Θα ίσχυε κύριε seismic και για τα πραγματικά κτήρια αν υπήρχαν αυτές οι ΚΛΙΜΑΚΕΣ μεγέθους. Δεν υπάρχει καμία σύνδεση με την πραγματικότητα εδώ. Οι μετρήσεις που κάνατε ισχύουν μόνο για αυτό το 1 επί 1 κατασκεύασμα δεν μπορούν για κανένα λόγο έτσι αφθαίρετα να μεταφραστούν σε μετρήσεις πραγματικού κόσμου. Είναι επικύνδυνο και να σας εξηγήσω ξανά γιατί, το τσιμέντο που χρησιμοποιείτε για την 1 επί 1 κατασκευή σε τόσο μικρές κλίμακες και χωρίς να ληφθεί καμία απολύτως μέριμνα για μεγέθη σεισμού, από τι είναι φτιαγμένη η βάση πάνω στην οποία κινείται κτλ κτλ ΑΝΤΕΧΕΙ σε ακόμη μεγαλύτερες μετατοπίσεις από ότι της κάνετε εσείς. Κάντε την κατασκευή σας 3 μέτρα. ΒΙδώστε την ξανά στην βάση και κινείστε την με την ίδια δύναμη. Τι λέτε ότι θα γίνει; Μα φυσικά θα πείτε αλλάξαμε κλίμακα... Ε ναι αυτό ακριβώς λέω κι εγώ. Πού είναι οι κλίμακες; βασικά τώρα που το ξανασκέφτομαι αν το κάνετε 3 μέτρα δεν θα χωρεύει έτσι σαν τρελό και στην πρώτη περίπτωση χωρίς να είναι βιδωμένο. Εντελώς διαφορετικά μεγέθη και παράμετροι... Τα στοιχεία που δείχνετε στο τέλος του βίντεο είναι άσχετα και ασύνδετα με την πραγματικότητα. Είναι ένα "στιγμιότυπο" της κατασκευής για δεδομένο υλικό με δεδομένο ύψος. Το ότι μετράτε σωστά και οι υπολογισμοί σας είναι σωστοί επίσης δεν σημαίνει ότι αυτό γίνεται και στην πραγματικότητα!! Να επαναλάβω: για να μεταφραστούν αυτές οι μετρήσεις σε υπολογίσιμα πραγματικά μεγέθη χρειάζονται οι ΚΛΙΜΑΚΕΣ ΜΕΓΕΘΟΥΣ! Που είναι αυτές στα βίντεο και στους αριθμούς που παραθέτετε;\nΚαι πάλι δεν απαντατε στην ερώτηση που έκανα τόσες και τόσες φορές... Αλλά θα συνεχίσω!\nΠώς η ακαμψία μειώνει την μεταφερόμενη ενέργεια στην κορυφή και πώς ( και γιατί ) ο μηχανισμός σας είναι ...μονόδρομος και δεν μεταφέρει ενέργεια από το έδαφος στο κτήριο;\nΜη αναγνωσμένη δημοσίευση από enaon » 15 Μάιος 2019, 02:44\nΑν το καράβι είναι παράλληλα με τα κύμματα και όχι κάθετα\nθα πάει στον πάτο, βρες κάτι άλλο\nΜη αναγνωσμένη δημοσίευση από seismic » 15 Μάιος 2019, 07:12\nΤελευταία επεξεργασία από το μέλος seismic την 15 Μάιος 2019, 07:29, έχει επεξεργασθεί 1 φορά συνολικά.\nΜη αναγνωσμένη δημοσίευση από stergiosbik » 15 Μάιος 2019, 07:21\nNαι,αλλα αμα μπαζωσουμε εντελως τα υπογεια θα πεφτουν;\nΑρα ο seismic εχει δικιο.


Βασίλης Δήμας: «Ρισκάρει» με το νέο του τραγούδι και αποκαλύπτει άγνωστες πτυχές της ζωής του - Onsports.gr\nOnsports team\t09 Οκτωβρίου 2017, 16:47\nΜία εντυπωσιακή φωτογράφιση και μία άκρως αποκαλυπτική συνέντευξη παραχώρησε πρόσφατα ο Βασίλης Δήμας!\n«Συνήθως οι καλοί οδηγοί λένε πως τους αρέσουν οι δρόμοι με στροφές. Εκείνοι οι δρόμοι ειδικά που απαιτούν και μία ικανότητα για να μπορέσει το αυτοκίνητο να παραμείνει σταθερό στην πορεία του, χωρίς να φύγει εκτός διαδρομής. Αν το καλοσκεφτείς, οι στροφές είναι εκεί για να μας αφυπνίζουν, για να αντιλαμβανόμαστε ότι δεν μπορούμε να βρισκόμαστε συνεχώς σε μια ευθεία πορεία. Το ίδιο συμβαίνει και με τις ανηφόρες. Ο Βασίλης Δήμας γνωρίζει κι από τα δύο. Δεν βγήκε τώρα στο δρόμο. Τώρα απλώς τον βγάλαμε εμείς (κυριολεκτικά) για την φωτογράφιση. Ουσιαστικά όμως, ο κύριος που έγινε ευρέως γνωστός από την επιτυχία του καλοκαιριού, 'Ραγίζει η καρδιά μου', με περισσότερα από 22.000.000 views στο Youtube, έχει βγει στο δρόμο της μουσικής και έχει γίνει επαγγελματίας “οδηγός” εδώ και πολλά χρόνια. Και οι συνοδηγοί που είχε μόνο τυχαίοι δεν ήταν».\n15 λεπτά πριν Ολυμπιακός: Με το βλέμμα στην Άρσεναλ\n23 λεπτά πριν Οι 8 ιατρικές εξετάσεις που δεν πρέπει να παραλείπουν οι γυναίκες (εικόνες)\n29 λεπτά πριν NBA: Οι... τρέλες του Καμπάτσο (video)\n42 λεπτά πριν Άκης Πετρετζίκης: Μεξικάνικη σαλάτα


Δορυφορικές εικόνες καιρού: Δυτική Ελλάδα - meteoblue\nΔορυφορικές εικόνες καιρού: Δυτική Ελλάδα\nΔυτική Ελλάδα , Ελλάδα , 38.49°Β 21.29°Α, 66μ από ΜΣΘ\n15:25 10 χλμ / ω Αίθριος ουρανός\nΟι δορυφορικές εικόνες καιρού (Δυτική Ελλάδα) δείχνουν τη νεφοκάλυψη. Νέες δορυφορικές παρατηρήσεις γίνονται διαθέσιμες κάθε 5 έως 15 λεπτά, ανάλογα με την τοποθεσία. Οι εικόνες μπορούν να εμψυχώνονται για να παράγουν μια δορυφορική εικόνα του καιρού λεπτό προς λεπτό. Η δορυφορική κινούμενη εικόνα είναι ένα εξαιρετικό εργαλείο για την κατανόηση της ανάπτυξης του καιρού και της κίνησης των νεφών και χρησιμοποιείται συχνά από μετεωρολόγους για βραχυπρόθεσμη πρόγνωση καιρού. Το παγκόσμιο δορυφορικό σύνθετο παράγεται από 5 διαφορετικούς δορυφόρους (METEOSAT, GOES-16, GOES-17, HIMAWARI, METEOSAT-IODC) και επεξεργάζεται σε μια εικόνα χρώματος της Γης για καλύτερη αναγνωσιμότητα. Η παγκόσμια δορυφορική εικόνα έχει τη μέγιστη δυνατή ανάλυση, όπως παρέχεται από τους δορυφόρους, και αποδίδει απίστευτα 500 megapixel για ολόκληρο τον κόσμο.\nΕλλάδα: Άλλες περιοχές\nΔυτική Ελλάδα: Κύριες πόλεις


Club 2000 (Harrow, Αγγλία) - Κριτικές - TripAdvisor\nClub 2000: Εστιατόρια στην περιοχή\nΔραστηριότητες κοντά σε: Club 2000\nClub 2000, Harrow - Κριτικές\nΝο 3 από 12 Νυχτερινή ζωή - Harrow\n427-431 Rayners Lane, Harrow HA2 9TY, Αγγλία\nΕκλεκτή ινδική κουζίνα σε μια χαλαρωτική ατμόσφαιρα και σε λογικές τιμές. Είχαμε μια πολύ ευχάριστη βραδιά στο μέρος αυτό, μαζί με τους συναδέλφους μου, και σίγουρα θα επιστρέψουμε με την οικογένεια!\n2α γενέθλια γεύμα\nΑυτό το μέρος είναι υπέροχο , εξαιρετικό φαγητό και μη χορτοφαγικού &κρέας και το προσωπικό είναι πολύ εξυπηρετικό. Ήρθα εδώ πριν από ένα μήνα περίπου για τα γενέθλιά μου γεύμα και αποφασίσαμε να έρθουν και πάλι ως εξυπηρέτηση και το φαγητό ήταν θαυμάσιο . Θα...συνιστούσα αυτό το μέρος σε όποιον απολαύστε καλό ινδικό φαγητό και φιλικό περιβάλλον ευχαρίστως . ευχαριστώ παιδιά θα σας δούμε σύντομαΠερισσότερα\nΤο φαγητό είναι πολύ καλό τόσο για χορτοφάγους και μη χορτοφαγικού ωραία κρύες μπύρες καλή ατμόσφαιρα μεγάλες οθόνες καλής εξυπηρέτησης. καθαρό και τακτοποιημένο\nΤο φαγητό είναι πάντα πολύ νόστιμο με εξαιρετική εξυπηρέτηση και οι σερβιτόροι είναι πολύ εξυπηρετικός με προτείνοντας πιάτα. Αν θέλετε μια πραγματικά ινδικό φαγητό, τότε αυτό είναι το ιδανικό μέρος για εσάς. Μερίδες ακριβώς με μια μεγάλη πικάντικα kick στο φαγητό.\nΈρχομαι εδώ για πάνω από 10 χρόνια. Το φαγητό είναι εξαιρετικό παρόλο που ακριβό, πρέπει πάντα να κάνετε κράτηση εκ των προτέρων, καθώς μπορείτε να περιμένετε για ένα τραπέζι για 1,5 ώρες. Το προσωπικό είναι φιλικό και η ατμόσφαιρα είναι καλή.\nΧρειάζεται μια σημαντική λεπτομερή επιθεώρηση\nΤο φαγητό είναι εξαιρετικό αλλά και η ατμόσφαιρα είναι απαίσιο .Το προσωπικό και ο ιδιοκτήτης πρέπει να είναι πιο φιλική και πιο διαλλακτική;\nΦαγητό ήταν εντάξει, αλλά τίποτα το ιδιαίτερο τρόπο σκέψης για διακόσμηση. Ήμασταν εδώ ως ομάδα και η εξυπηρέτηση ήταν καλή συν το ότι έχουμε μια καλή επιλογή από ποτά. Γεύση του φαγητού στην κουζίνα που μπορείτε να παραγγείλετε είναι καλύτερο κατά τη γνώμη μου.\nΚαλό για τα ορεκτικά. Κυρίως πιάτο παρακαλώ μην δοκιμάσετε\nΑυτό το εστιατόριο είναι πολύ καλό για μίζες.Παρακαλούμε αποφύγετε το κυρίως πιάτο. Εάν δεν έχετε επιπλέον μετρητά τότε πηγαίνετε για κυρίως πιάτο.Η εξυπηρέτηση είναι πολύ κακή και νιώθεις σαν Άγρια Δύση.\nΔείτε και τα 9 κοντινά ξενοδοχείαΔείτε και τα 389 κοντινά εστιατόριαΔείτε και τα 34 κοντινά αξιοθέατα\nΛάβετε γρήγορα απαντήσεις από το προσωπικό του Club 2000 και από προηγούμενους επισκέπτες.


Συνέντευξη | Σοφία Μάνου: «Τώρα πια με την κρίση, αλλάζουν πάλι «μορφή» τα προφίλ των καλλιτεχνών, στοχεύοντας περισσότερο στο περιεχόμενο παρά στο «περιτύλιγμα». - tralala.gr\nΣυνέντευξη | Σοφία Μάνου: «Τώρα πια με την κρίση, αλλάζουν πάλι «μορφή» τα προφίλ των καλλιτεχνών, στοχεύοντας περισσότερο στο περιεχόμενο παρά στο «περιτύλιγμα».\nΟ Νίκος Μωραΐτης και ο Δημήτρης Υφαντής, εμπιστεύτηκαν στη Σοφία Μάνου το νέο της single το οποίο κυκλοφορεί αυτές τις μέρες από την 14Music με τίτλο «Κάτι βράδυα σαν κι αυτό». Στο τραγούδι που μουσικά κινείται στα δύσβατα αλλά και τόσο γνώριμα μονοπάτια του έντεχνου και παραδοσιακού μας ήχου, η ιδιαίτερη φωνή της Σοφίας Μάνου, δίνει μία νέα διάσταση και πνοή, μετατρέποντάς το σε ένα υπέροχα μελωδικό και εξαιρετικά ενδιαφέρον άκουσμα.\nΤο tralala.gr είχε την ευκαιρία να μιλήσει με την ταλαντούχα Σοφία Μάνου για το καινούργιο της τραγούδι, τις συνεργασίες της αλλά και τι άλλο έχουμε να περιμένουμε από εκείνη στο μέλλον.\nΌλα αυτά και ακόμη περισσότερα στην συνέντευξη που ακολουθεί.\nΕίστε μια σπουδαία ερμηνεύτρια που έχει επικεντρωθεί κατά βάση στη βυζαντινή και παραδοσιακή μουσική. Τι ήταν εκείνο που σας ώθησε να επιλέξετε το συγκεγκριμένο είδος;\nΘεωρώ πως οτιδήποτε κάνουμε στη ζωή μας, έχει σχέση με τις προσωπικές μας καταβολές. Προέρχομαι από μια μικρασιατική οικογένεια που πάντοτε ζούσε και ζεί με την Ελλάδα και την θρησκεία μας. Όλοι οι άνδρες της οικογένειας, ήταν και είναι ψάλτες σε μεγάλα και ιστορικά αναλόγια της Θεσσαλονίκης. Σαν παιδί μεταναστών, είχα πάντα αυτή τη δίψα για οτιδήποτε ελληνικό. Είμαστε σπουδαίος λαός, όσο κι αν κάποιοι μας περιφρονούν.\nΜιλήστε μας για το καινούργιο σας τραγούδι “Κάτι βραδυά σαν κι αυτό”. Ποιές είναι οι προσδοκίες σας;\nΟμολογώ πως δεν μου ήταν εύκολο να μπώ σε αυτή τη διαδικασία, δεδομένης της κατάστασης που βιώνουμε, ήταν όμως πολύ δελεαστικό να συνεργάζομαι με δύο τόσο σπουδαίους δημιουργούς. Τόσο ο Δημήτρης, όσο και ο Νίκος, είναι δυο πολύ ξεχωριστοί καλλιτέχνες και είναι απλά συναρπαστικό να δημιουργείς πάνω στο λόγο και τη μουσική τους. Δεν θα έλεγα ότι υπάρχουν προσδοκίες, αυτά που εύχομαι πλέον στη ζωή μου είναι ουσιαστικά: προσπαθούμε κάθε φορά να διηγηθούμε μια ιστορία ζωής, ώστε να ταυτιστούν μαζί της κάποιες ψυχές…\nΘεωρείτε ότι μέσα από τα τραγούδια σας «μιλάτε» με τον κόσμο; Περνάτε κάποια μηνύματα εσείς οι καλλιτέχνες;\nΣαφώς, άλλωστε εάν πάμε πίσω στην ιστορία του λαού μας, το παρατηρούμε αυτό, πολύ έντονα. Είμαστε ένας λαός που του αρέσει να τραγουδά, δεν ακούει μουσική αλλά συμμετέχει σαν απλός παρατηρητής. Λατρεύω το φαινόμενο «Ελληνικό τραγούδι». Δεν το έχουμε παρατηρήσει αρκετά, όμως είναι συνήθεια των Ελλήνων, το να γιατρεύουνε τον πόνο τους και να «υμνούνε» τη χαρά τους τραγουδώντας…\nΤι ευελπιστείτε να κερδίσετε από τα τραγούδια σας;\nΘεωρώ πως «κάνουμε» μουσική από μια «εσωτερική» ανάγκη. Ειναι λύτρωση για την ψυχούλα μας, δεν μπορούμε να κάνουμε διαφορετικά. Φυσικά και ονειρεύομαι έναν κόσμο καλύτερο. Οι άνθρωποι σήμερα νιώθουν ντροπή για τα συναισθήματά τους, τα θεωρούν αδυναμία… Συνειδητοποιώ λοιπόν πόση σημασία έχει να κάνουμε τους ανθρώπους πάλι να αισθάνονται πολλά, δυνατά, έντονα συναισθήματα… Το κέρδος είναι της στιγμής.\nΠοιος παράγοντας υπήρξε για σας καθοριστικός ώστε να ασχοληθείτε με τη μουσική;\nΘεωρώ πως ο πατέρας μας και η οικογενειά του, έπαιξαν καθοριστικό ρόλο στο να αγαπήσουμε τη μουσική, τόσο εγώ, όσο και η αδελφή μου που είναι μουσικολόγος – μουσικοθεραπεύτρια. Αγάπησα την έκφραση που σου χαρίζεται μέσα απο αυτήν την τέχνη πρίν ακόμα πώ τις πρώτες μου λεξούλες… Αυτό άλλωστε είναι και το παράπονο της μητέρας μου, το «λαλά….» προηγήθηκε του «μαμά…».\nΠοιά είναι τα μουσικά σας ακούσματα;\nΕδώ υπήρχε και υπάρχει πάντοτε ποικιλία. Όταν επιστρέψαμε από το εξωτερικό, συνηδητοποίησα σταδιακά πόση σημασία είχε η διαδρομή μου. Τίποτα δεν ήταν τυχαίο… Έχω πλήθος ακουσμάτων, ενώ παράλληλα γνωρίζω πολλά γύρω από την ελληνική δισκογραφία λόγω του αρχείου μουσικής που διατηρούσαμε στο σπίτι μας. Λατρεύω το βινύλιο, η μεγαλύτερη απόλαυση για μένα ήταν η ανάγνωση των περιεχομένων των δίσκων. Η πορεία της ελληνικής δισκογραφίας εν τη γενέση της, είναι ό,τι πιο συναρπαστικό για την Σοφία Μάνου…\nΜιλήστε μου για έναν καλλιτέχνη που θεωρείτε σπουδαίο και γιατί.\nΔεν θα σου μιλήσω για τις μεγάλες μορφές της σύνθεσης στην ιστορία της ελληνικής δισκογραφίας. Άλλωστε, η έμπνευση και η εμβληματικότητά τους, υπήρξε καθοριστική στην ιστορία του τόπου μας. Θα ξεχωρίσω τον Γιάννη Μαρκόπουλο, λόγω της πρόσφατης συνεργασίας μας, όπου είχα την τύχη να εμβαθύνω περισσότερο την γνώση μου, στα έργα του. Προτιμώ να μιλήσω για τους τραγουδιστές. Οι σημαντικότερες κατ’ εμέ Ελληνίδες ερμηνεύτριες, δεν βρίσκονται πλέον κοντά μας. Η Τζένη Βάνου και η Βίκη Μοσχολιού ήταν μοναδικά «φαινόμενα». Βέβαια, η εποχή τους, ευνοούσε τις μεγάλες φωνές. Οι ανδρικές φωνές ήταν για μένα πάντοτε πιο συναρπαστικές γιατί είχαν μεγαλύτερο ενδιαφέρον ως προς το ρεπερτόριο τους. Οι «δάσκαλοι» όπως μου αρέσει να τους αποκαλώ: Ο Στέλιος Καζαντζίδης, ο Γιώργος Νταλάρας και ένας μεγάλος πρωτοψάλτης, ο Θεόδωρος Βασιλικός.\nΠου τοποθετείτε τον εαυτό σας σε δέκα χρόνια;\nΑυτό είναι κάτι πολύ υποκειμενικό. Ιδανικά, θα ήθελα να βρίσκομαι σ’ ένα πολύ ήρεμο και υγιές περιβάλλον, να τραγουδώ σκέψεις και μελωδίες που υπογραμμίζουν ή «γκρεμίζουν» δεδομένα.\nΠεριγράψτε μας την μεγαλύτερη δυσκολία που συναντήσατε στο τραγούδι και πώς την αντιμετωπίσατε.\nΕίμαι τυχερή διότι δεν θεωρώ τίποτα δύσκολο στη ζωή, πόσο μάλλον στο «επαγγελματικό» κομμάτι που την περικλείει γιατί είναι όλα παροδικά. Δυστυχώς η φύση της δουλειάς μας, την κάνει να φαντάζει σπουδαία και αιώνια. Αυτή είναι μια πλάνη στην οποία αν παρασυρθεί κανείς, σίγουρα θα βλέπει παντού δυσκολίες.\nΠοιο είναι, πιστεύετε, το βασικό χαρακτηριστικό που πρέπει να διαθέτει ένας ανερχόμενος καλλιτέχνης σήμερα για να καταφέρει να έχει διάρκεια στο χώρο;\nΝα μην τον κυνηγάει ο χρόνος με οποιοδήποτε κόστος. Πρέπει να προσδοκά σε συνεργασίες που να τον αναπαύουν και όχι να τον κάνουν επώνυμο ή προσφιλή. Να αναπολεί τη δισκογραφία του γιατί αυτό θα σημαίνει πως είναι υπερήφανος για τις επιλογές του. Τέλος, να γίνεται καλύτερος άνθρωπος γιατί μην ξεχνάτε ότι η δουλειά του τραγουδιστή ειναι βιωματική.\nΠοιες συνεργασίες αλλά και ποια κομμάτια σας ξεχωρίζετε;\nΗ δισκογραφία μου βρίσκεται σε πρώϊμο στάδιο ακόμα, ωστόσο ξεχωρίζω σίγουρα το δίσκο «Αληθώς Ανέστη» με τους ύμνους της Μεγάλης Εβδομάδας. Ήταν μια τεράστια πρόκληση για μένα να ερμηνεύσω ύμνους χωρίς παρτιτούρα Βυζαντινής μουσικής. Αυτό το «κεφάλαιο» της Βυζαντινής δισκογραφίας, σίγουρα δεν έχει κλείσει για μένα και έχω υποσχεθεί στον εαυτό μου να συμμετάσχω σε τέτοιες παραγωγές, όποτε μου ζητηθεί. Μετά τους ύμνους, όλα τα άλλα σου φαίνονται εύκολα ως προς το τεχνικό κομμάτι της ερμηνείας.\nΗ μεγαλύτερη θυσία που έχετε κάνει μέχρι σήμερα για το τραγούδι που τόσο αγαπάτε, ποια είναι;\nΣίγουρα, το να μετακομίσω από την πατρίδα μου την Θεσσαλονίκη και να εγκατασταθώ στην Αθήνα. Παρ’ όλο που έχω ζήσει τα διπλά χρόνια στην Αθήνα, η Θεσσαλονίκη είναι πάντα μεσ’ την ψυχή και το μυαλό μου, άλλωστε οι ρίζες μου βρίσκονται εκεί… Ευτυχώς υπάρχουν και τα καλοκαίρια.\nΠοιo είναι για σας το καλύτερο μέσο για την προώθηση της καριέρας σας;\nΗ πνευματική καλλιέργεια, η ευγένεια και πάνω απ’ όλα η φωνή. Θα χρησιμοποιήσω μια φράση από ένα τραγούδι του Κώστα Χατζή:«… Δεν έχω τίποτ’ άλλο, είμαι μια φωνή, είμαι δυό χέρια αδειανά που σε τυλίγουν…». Στην εποχή μου δυστυχώς, υπάρχουν άπειροι τραγουδιστές, φωνές όμως λίγες.\nΤι είναι αυτό που θα σας ωθούσε να σταματήσετε την καριέρα σας στο τραγούδι;\nΦαντάζομαι, ένα σοβαρό εμπόδιο, όπως κάποιο πρόβλημα υγείας. Αυτό που «κάνω», δυστυχώς για τους άλλους και ευτυχώς για μένα και την οικογένεια μου, δεν το βλέπω σαν καριέρα. Αυτή η άποψη του star system, είναι μάλλον δημιούργημα «άλλων» αγορών της μουσικής βιομηχανίας. Στην Ελλάδα, γεννήθηκε τη δεκαετία του 90’. Τώρα πια με την κρίση, αλλάζουν πάλι «μορφή» τα προφίλ των καλλιτεχνών, στοχεύοντας περισσότερο στο περιεχόμενο παρά στο «περιτύλιγμα». Όταν οι τσέπες μας ειναι άδειες, τα αυτιά μας «γεμίζουν» τραγούδια.Το τραγούδι είναι αυτό που ξέρω να κάνω καλύτερα απ’ οτιδήποτε άλλο στη ζωή μου και σίγουρα θα ήμουν η «μισή» Σοφία χωρίς αυτό.\nΤέλος, θέλω να μας πείτε τι άλλο ετοιμάζετε. Νέες συνεργασίες, καινούρια τραγούδια… Τι να περιμένουμε;\nΟ χειμώνας μου θα κυλήσει με κάποιες συναυλίες και σίγουρα θα ετοιμάσουμε ένα καινούργιο τραγούδι που θα κυκλοφορήσει τη νέα χρονιά. Νιώθω οτι πήραμε μεγάλη φόρα με το «κλαράκι» όπως αποκαλεί ο κόσμος το «Κάτι βράδυα σαν κι αυτό» . Όσο για την άνοιξη και το καλοκαίρι του 2016, έχουμε προγραμματήσει ήδη κάποια μεγάλα δρώμενα σε ιστορικούς χώρους της Αθήνας… Θα ανακοινωθούν τότε.\nΣυνέντευξη: Γιώτα Μπούκα\nΗ Έλενα Παπαρίζου εκπροσωπεί την Ελλάδα στον OGAE Video Contest 2015!


Έβρος: Χιλιάδες αλλοδαποί παράνομοι μετανάστες εγκαταστάθηκαν και κατέλαβαν τα ορεινά περάσματα - Ας Μιλήσουμε Επιτέλους\nΈβρος: Χιλιάδες αλλοδαποί παράνομοι μετανάστες εγκαταστάθηκαν και κατέλαβαν τα ορεινά περάσματα\nLabels Απόψεις, διάφορα, Ελλάδα, Θράκη, λαθρομετανάστες, Ροή, Στρατός\nΦιλόπατρις 6 Σεπτεμβρίου 2019 - 3:32 μ.μ.\nΤελευταία είδηση σε μεγάλα ειδησεογραφικά site. Σε εφαρμογή το τουρκικό σχέδιο αποσταθεροποίησης της Ελλάδας: «Θα σας γεμίσουμε με μετανάστες, δεν μπλοφάρουμε!» Ένα εξ αυτών έχει και τον εξής υπότιτλο:\nΚαι τώρα ήρθε η στιγμή για μεγάλες αποφάσεις από την κυβέρνηση.\nΚαι μια συναφής πρόσφατη είδηση: Η Ύπατη Αρμοστεία του ΟΗΕ πρότεινε την μεταφορά 7.000 αλλοδαπών από τα νησιά στην ηπειρωτική Ελλάδα και μάλιστα με επιδότηση ενοικίου για να μπορέσουν να μείνουν μόνιμα και να βρουν εργασία!\nΩραίος ο ΟΗΕ αφού δεν έχει ισχύ, ή μάλλον δεν θέλει, να εμποδίσει τους πολέμους υφαρπάζει από τα Έθνη την ισχύ να είναι αυτεξούσια (κυρίαρχα) και τους διανέμει πρόσφυγες και λαθρομετανάστες κατά τις επιταγές της ΝΤΠ , ως απόλυτο όργανο της.\nΌσο για την πρώτη είδηση, ο υπότιτλος λέει το αυτονόητο.\nΘα τολμήσει όμως ο “Μπιλντερμπεργκ-άς” Κυριάκος Μητσοτάκης να πάει ενάντια σε αυτήν, υπερασπιζόμενος το συμφέρον της Ελλάδος; Ποιο συμφέρον; για την επιβίωση της πρόκειται!\nΑνώνυμος 7 Σεπτεμβρίου 2019 - 9:15 π.μ.\nΜα μόνοι μας τους εγκαθιστούμε δίπλα σε στρατόπεδα!δείτε που βρίσκεται το hot spot στο Σχιστό.Και δεν είναι μόνο αυτό σε όλη την επικράτεια.Δεκάδες άλλα βρίσκονται δίπλα σε ενεργά στρατόπεδα και κρίσιμες εγκαταστάσεις του στρατού.Και όσο για τον Ο.Η.Ε. έχει την αμέριστη συμπαράσταση όλων αυτών που ψηφίζουμε για να μας κυβερνήσουν. Όλοι είναι στο σχέδιο για την εξόντωση των Ελλήνων.


ΙΙσπανικό brand υποδημάτων που δημιουργήθηκε για μια νεαρή γυναίκα που ακολουθεί τις τάσεις της μόδας.\nΗ Bibi Lou προσφέρει με την συλλογή SS 2019, ταυτότητα στο νεανικό υπόδημα με μια προσιτή πρόταση μόδας.\nΧαρακτηριστικά που το διακρίνουν η θηλυκότητα, η διαφορετικότητα και η ευχάριστη διάθεση. Άνετα υποδήματα που καλύπτουν τις ανάγκες των γυναικών όλη την ημέρα.\nΗ γυναίκα της Bibi Lou είναι ζωτικής σημασίας, πλήρως προετοιμασμένη για να αντιμετωπίσει το μέλλον που ανήκει μόνο σε αυτήν.


Εβαλε “φωτιά” η Δερύνεια | Protathlima.com\nΕβαλε “φωτιά” η Δερύνεια\nΟλοκληρώθηκε το δεύτερο μέρος της 18ης αγωνιστικής στην Β κατηγορία.\nΣπουδαίο διπλό πέτυχε το ΘΟΙ με το γκολ του Φοινίρη αλλά και η Αναγέννηση που μείωσε στους 2 βαθμούς από την Ένωση Νέων Παραλιμνίου.\nΠΑΕΕΚ – Αναγέννηση 0-2\nΑΕΖ – Ομόνοια Αρ. 2-0\nΑγία Νάπα – ΑΣΙΛ 3-0\nΚαρμιώτισσα – Διγενής Ορ. 4-1\nΧαλκάνορας – ΘΟΪ Λ. 3-1\nΕνώπιον της Διυπουργικής Επιτροπής που συνήλθε το πρωί υπό τον Πρόεδρο Αναστασιάδη, τέθηκε πέραν του ζητήματος παράτασης των περιοριστικών μέτρων και του επαναπατρισμού φοιτητών...


ο συμβασιούχος: Η κατάθλιψη στον Κινηματογράφο.\nΗ κατάθλιψη στον Κινηματογράφο.\nΟ μήνας κινηματογράφου της Ελληνικής Ψυχιατρικής Εταιρίας ξεκινά στις 31 Γενάρη\nστον κινηματογράφο ΤΡΙΑΝΟΝ. Πατησίων και Κορδιγκγκτώνος.210-8222702.\nΟ μήνας κινηματογράφου της Ελληνικής Ψυχιατρικής Εταιρίας, που οργανώνει ο κλάδος της Τέχνη και Ψυχιατρική και άρχισε τον Φεβρουάριο του 2007 στην Αθήνα, επαναλαμβάνεται και φέτος. Ο μήνας αυτός περιλάμβανε τέσσερις προβολές ταινιών, κάθε εβδομάδα, στον κινηματογράφο ΤΡΙΑΝΟΝ και με κεντρικό θέμα την ψύχωση. Μετά το πέρας των προβολών ακολουθούσε συζήτηση ανάμεσα στο κοινό και στους εισηγητές-ψυχιάτρους της εταιρίας αναφορικά ερωτήματα, προβληματισμούς, και ό,τι άλλο προέκυπτε από την ταινία.\nΤο εγχείρημα αυτό είχε αναπάντεχη επιτυχία, η προσέλευση ήταν μεγάλη, η συμμετοχή των μετεχόντων στις συζητήσεις σημαντική και ζωντανή, οι απορίες και οι απόψεις ποικίλες. Η επιτυχία αυτή επιβεβαιώνει τις αρχικές μας σκέψεις, ότι η τέχνη με τη δική της γλώσσα, καθώς απεικονίζει τη βίωση των πραγμάτων μέσα στην πραγματικότητα της ζωής, με την συναισθηματική φόρτιση και τη συγκίνηση, με το παράλογο ή το συμβολικό στοιχείο της και με την ευχαρίστηση που συγχρόνως προσφέρει, ανοίγει δρόμους προς τις βαθύτερες περιοχές της ανθρώπινης ύπαρξης και σκέψης. Η τέχνη περιγράφει ανθρώπους και γεγονότα σαν να είναι πραγματικότητα. Συγχρόνως σχολιάζει αυτά που περιγράφει, προσπαθώντας να επισημάνει τους λόγους για τους οποίους συμβαίνουν και το κρυφό τους νόημα. Εξ άλλου, η υψηλής ποιότητας τέχνη μπορεί και συλλαμβάνει αλήθειες, τις οποίες η επιστήμη ίσως δεν έχει ακόμα κατακτήσει.\nΈτσι λοιπόν ο άμεσος επιστημονικός λόγος που ακολουθεί, δηλαδή η συζήτηση και ο σχολιασμός του φιλμ, επεξεργάζεται με τον δικό του τρόπο τα βιωματικά στοιχεία, που προσφέρει το φιλμ, ανοίγει δρόμους στη σκέψη και ολοκληρώνει το νόημα και τη γνώση σχετικά με το θέμα.\nΟ φετινός κύκλος θα έχει σαν θέμα την κατάθλιψη. Θα προβληθούν οι παρακάτω ταινίες:\nΗ PERSONA (1966) είναι η πιο γνωστή ίσως δημιουργία του Ίνγκμαρ Μπέργκμαν και αποτελεί την επιτομή της μπεργκμανικής φιλοσοφίας αλλά και αισθητικής. Μια αισθητική όμως με νόημα και πληρότητα στους αντίποδες της γκονταρικής αντίληψης και γραφής. Η Ελίζαμπετ Βόγκλερ (Λίβ Ούλμαν) μια σπουδαία ηθοποιός, μετά την ερμηνεία της στην Ηλέκτρα, αποσύρεται στην απομόνωση και τη σιωπή, αποτέλεσμα έντονων καταθλιπτικών φαντασιώσεων και ψυχικών διεργασιών. Την επίβλεψη της αναλαμβάνει η Άλμα (ψυχή) μια νεαρή και άπειρη νοσηλεύτρια (Μπίμπι Άντερσον). Επομένως περισσότερο ευάλωτη. Καταφεύγουν σε ένα παραθαλάσσιο θέρετρο όπου αναδύεται η μοναξιά, η αποξένωση και η ανικανότητα να πλησιάσουν η μια την άλλη. Το δράμα της απελπισίας και της σιωπής, το δράμα του σώματος οδηγεί σταδιακά την Άλμα σε μια επικίνδυνη ταύτιση με την Ελίζαμπετ. Τελικά οι ψευδαισθήσεις καταρρέουν ενώ νικά η σιωπή και το ίδιο το σινεμά μέσα από ακραίους αλλά επιτυχημένους πειραματισμούς του σκηνοθέτη με την ίδια την τέχνη του κινηματογράφου σε μια πραγματικά μοντέρνα φιλμική κατασκευή.\nΟΙ ΩΡΕΣ (2ΟΟ2). Το φιλμ περιγράφει τη ζωή τριών γυναικών, οι οποίες εμφανίζουν συμπτώματα κατάθλιψης με ιδέες αυτοκτονίας δικές τους ή ακόμα και δικών τους ανθρώπων. Η Βιρτζίνια Γουλφ υποφέρει από διπολική διαταραχή. Η κατάθλιψή της τονίζεται σε όλο το φιλμ με εναλλαγές ανάμεσα στη μελαγχολία και σε εξάρσεις μανίας, με υπερένταση, ευερεθιστότητα, πολύωρο γράψιμο(για το βιβλίο της) και αϋπνία. Το φιλμ ξεκινά και τελειώνει με την αυτοκτονία της. Η Λάουρα, αινιγματικός χαρακτήρας, αλλά σαφώς καταθλιμμένη, κλαίει συχνά μόνη της, είναι πολύ ενοχική και επικριτική με τον εαυτό της και καταβάλλεται υπερβολικά από απλές καθημερινές εργασίες. Για να αντιμετωπίσει αυτές τις δυσκολίες της ζωής της, αντί να αυτοκτονήσει, εγκαταλείπει την οικογένειά της και φεύγει για τον Καναδά. Η Τρίτη, η Κλαρίσα, προσπαθεί να καλύψει τον εσωτερικό της πόνο εντυπωσιάζοντας τους άλλους και οργανώνοντας ένα πάρτυ για τον πρώην εραστή της, ο οποίος πάσχει από Αίιτζ και ο οποίος στο τέλος αυτοκτονεί. Συνδετική φανταστική μορφή των τριών γυναικών είναι η κα Νταλογουέη, ηρωίδα του μυθιστορήματος της Γουλφ.\nΤο φιλμ SYLVIA (2003) αναφέρεται στη ζωή της γνωστής Αμερικανίδας ποιήτριας Sylvia Plath. Βλέπουμε την ποιήτρια την εποχή που βρίσκεται στο Πανεπιστήμιο του Cambridge, για μεταπτυχιακές σπουδές. Είναι ένα δραστήριο ταλαντούχο κορίτσι, της αρέσει η διασκέδαση και είναι πολύ όμορφη. Στο Cambridge γνωρίζει πολλές απογοητεύσεις, για την ποιητική της δημιουργία. Γνωρίζει όμως έναν συμφοιτητή της, επίσης ποιητή, τον οποίον ερωτεύεται και σύντομα παντρεύονται. Πηγαίνουν να ζήσουν στην Αμερική, όπου το έργο του συζύγου της αναγνωρίζεται, όχι όμως και το δικό της. Όταν όμως υποπτεύεται τον σύζυγό της ότι την απατά, τότε παρουσιάζει μία βαθειά μελαγχολική κρίση και συγχρόνως γράφει σημαντικά ποιήματα. Όταν μαθαίνει ότι ο σύζυγός της περιμένει παιδί από την ερωμένη του, αρχίζει να καταστρώνει την αυτοκτονία της. Τακτοποιεί τα παιδιά της ετοιμάζοντάς τους ακόμα και το πρωϊνό τους. Μετά ανοίγει το γκάζι και αυτοκτονεί.\nΗ τέταρτη ταινία, Η ΦΛΟΓΑ ΠΟΥ ΤΡΕΜΟΣΒΗΝΕΙ (1963) έχει ως θέμα το τελευταίο 24ωρο της ζωής ενός νέου άντρα, του Αλαίν, αλκοολικού σε θεραπεία αποτοξίνωσης, ο οποίος έχει αποφασίσει να αυτοκτονήσει. Είναι φανερή η επαναλαμβανόμενη αποτυχία του να βρει ένα στήριγμα στις σχέσεις του με τους άλλους, τους παλιούς του φίλους και φίλες, τον γιατρό του, κλπ. Οι σχέσεις μοιάζουν να ξεφτίζουν και να εξαντλούνται, καθώς, ούτε ο ίδιος ούτε και οι άλλοι φαίνονται να υπολογίζουν αληθινά σ’ αυτές και οι συναντήσεις μένουν σε μια οδυνηρή επιφάνεια. Θα παρακολουθήσουμε επίσης την φοβερή αγωνία του Αλαίν, καθώς οδηγεί βήμα-βήμα τον εαυτό του προς το προαποφασισμένο τέλος του. Το βιβλίο στο οποίο βασίστηκε η ταινία, δηλαδή το ομώνυμο μυθιστόρημα του Ντριε Λα Ροσέλ, είχε ως αφορμή την αυτοκτονία του σουρεαλιστή ποιητή (και φίλου του συγγραφέα) Ζακ Ριγκό το 1929.\nΟι ταινίες θα προβάλλονται στον κινηματογράφο ΤΡΙΑΝΟΝ κάθε Σάββατο στις 12 το μεσημέρι στις εξής ημερομηνίες:\n31/1/09 «PERSONA» (1966) του Ίγκμαρ Μέργκμαν.\nΣυζητητές: Νίκος Τζαβάρας, ψυχίατρος, Στέλιος Κρασανάκης, ψυχίατρος, Ρούλα Πατεράκη, ηθοποιός-σκηνοθέτης.\n7/2/09 «ΟΙ ΩΡΕΣ» (2002) του Stephen Daldrey.\nΣυζητητές: Μαρία Διαλυνά, ψυχίατρος, Ηλίας Βλάχος, Ψυχίατρος, Χρήστος Δήμας, σκηνοθέτης.\n14/2/09 «SYLVIA» (2003) της Christin Tzefs.\nΣυζητητές: Τάσος Ψιμάρας, ψυχίατρος, Λήδα Ξενάκη, ψυχίατρος, Όλια Λαζαρίδου, ηθοποιός.\n21/2/09 «Η ΦΛΟΓΑ ΠΟΥ ΤΡΕΜΟΣΒΗΝΕΙ» (1963) του Loui Malle.\nΣυζητητές: Γρηγόρης. Μανιαδάκης, ψυχίατρος, Γιώργος. Μποτονάκης, ψυχίατρος, Σταύρος Ψυλλάκης, Σκηνοθέτης.\nΟι προβολές θα γίνονται στις 12 το μεσημέρι. Τιμή εισιτηρίου, 5 €.\nΕτικέτες Κινηματογράφος, Ψυχιατρική\nΣυμβασιούχοι στην οικονομική ζωή του τόπου.\nIsrael Killing Ippocrate.


Ρώτησέ μας για το πρόγραμμα σπουδών, το κόστος των μαθημάτων, το σύστημα διδασκαλίας που ακολουθούμε, ή όποια άλλη απορία έχεις και θα σου απαντήσουμε άμεσα!\nΟι νέες τεχνολογίες στην εκπαίδευση αλλάζουν τα δεδομένα! Η ουσιαστική χρήση διαδραστικού πίνακα κινητοποιεί τους μαθητές και κάνει τη διαδικασία της μάθησης ευκολότερη, με αποτελέσματα που ... εκπλήσουν!\nΦροντίζουμε, πριν την έναρξη της σχολικής περιόδου, να έχουμε προγραμματίσει οτιδήποτε αφορά τη εύρυθμη λειτουργία των φροντιστηρίων μας, ώστε εκπαιδευτικοί και μαθητές να μπορούν να συνεργαστούν απρόσκοπτα, για την επίτευξη υψηλών στόχων.\nΟι εκπαιδευτικοί κάθε ειδικότητας, σε συνεννόηση με τη διεύθυνση του φροντιστηρίου, καθορίζουν την χρονική ανάπτυξη της ύλης, ώστε, από την αρχή, να είναι καθορισμένη η έναρξη των μαθημάτων, το τέλος της ύλης και η μορφή των επαναλήψεων.\nΜε την εγγραφή του ο μαθητής παίρνει το πλήρες πρόγραμμα διαγωνισμάτων, για όλη την χρονιά.\nΈτσι, μπορεί να προγραμματίσει τη μελέτη του και να προετοιμαστεί κατάλληλα για καθένα από αυτά.\nΣε όλες τις τάξεις τα διαγωνίσματα ακολουθούν τη μορφή των Πανελλαδικών Εξετάσεων, σε ότι αφορά, τη μορφή των θεμάτων, τη διαδικασία γραφής τους, αλλά και τον τρόπο διόρθωσής τους.\nΟι μαθητές μας, στην αρχή της σχολικής περιόδου, παίρνουν τα συγγράμματά μας, τα οποία είναι επιμελημένα από τους έμπειρους καθηγητές των φροντιστηρίων μας.\n2. ΝΕΕΣ ΤΕΧΝΟΛΟΓΙΕΣ\nΗ ουσιαστική χρήση των νέων τεχνολογιών στην διδασκαλία, αποτελεί ένα πολύτιμο εργαλείο\nΣτα φροντιστήρια ΑΣΚΗΣΙΟΛΟΓΙΟ τα μαθήματα γίνονται σε διαδραστικούς πινακες, με τη βοήθεια των οποίων αυξάνεται η προσοχή και το ενδιαφέρον των μαθητών, κερδίζεται χρόνος καθαρής και ουσιαστικής διδασκαλίας, χρησιμοποιούνται πηγές του διαδικτύου αλλά και επιστημονικά προγράμματα. (Για τα πλεονεκτήματα της χρήσης του διαδραστικού πίνακα στην εκπαίδευση μπορείτε να διαβάσετε ΕΔΩ)\nΈνα άλλο καινοτόμο στοιχείο που έχουμε προσθέσει, είναι η καθημερινή και σταθερή συνεργασία φροντιστηρίου, εκπαιδευτικών, μαθητών και γονέων, μέσα από την διαδικτυακή πλατφόρμα edu4schools.\nTo edu4schools δίνει τη δυνατότητα επικοινωνίας, κάθε στιγμή, μεταξύ καθηγητών και μαθητών, ανταλλάσσοντας απόψεις και υλικό, ή επιλύοντας απορίες. Επίσης μέσα από την πλατφόρμα οι γονείς μπορούν να ενημερώνονται κάθε στιγμή για την πορεία φοίτησης του παιδιού τους, βλέποντας παρατηρήσεις και σχόλια των καθηγητών του, βαθμούς διαγωνισμάτων, απουσίες κλπ. (Για τις δυνατότητες που παρέχει το edu4schools μπορείτε να ενημερωθείτε αναλυτικά ΕΔΩ)\nΑρωγός στην προσπάθεια των μαθητών μας αποτελεί επιπλέον, το υπερσύγχρονο και πλήρως ενημερωμένο site των φροντιστηρίων ΑΣΚΗΣΙΟΛΟΓΙΟ, αλλά και η Βάση Μαθηματικού Υλικού askisiologio.gr, μία από τις μεγαλύτερες βάσεις στην Ελλάδα, με πάνω από 1800 εγγεγραμμένα μέλη.\nΚάθε μαθητής είναι μοναδικός, έχοντας το δικό του ρυθμό μάθησης και τις προσωπικές του εκπαιδευτικές ανάγκες. Μέλημά μας είναι να δίνουμε ιδιαίτερη προσοχή σε κάθε παιδί ξεχωριστά, φροντίζοντας να καλύπτουμε απορίες που δημιουργούνται κατά τη διάρκεια της χρονιάς, στα διάφορα μαθήματα, σε κατ' ιδίαν συζητήσεις με τους αντίστοιχους καθηγητές. Επιπλέον, αν κριθεί απαραίτητο, δίνεται επιπλέον υλικό, ώστε να μπορέσουν να καλυφθούν κενά προηγούμενων ετών.\nΣυστηματικά, γίνονται συζητήσεις μεταξύ διεύθυνσης και εκπαιδευτικών, για κάθε μαθητή προσωπικά, σε ότι έχει να κάνει με το ρυθμό αφομοίωσης, το χαρακτήρα και την ψυχολογία του, ώστε να βρεθεί ο καλύτερος δυνατός τρόπος προσέγγισής του.\nΚάθε παιδί έχει τα δικά του χαρακτηριστικά και μέσα από την παρατήρηση με υπολογισμό τους μπορούμε να έχουμε το μέγιστο αποτέλεσμα.\nΘεωρούμε ιδιαίτερα σημαντικό παράγοντα για την επιτυχία των μαθητών μας, το προγραμματισμό κάθε βήματος.\nΟ μαθητής, βλέποντας ότι, κάθετι που αφορά την διδασκαλία του, είναι μελετημένο και προγραμματισμένο εξαρχής από τη διεύθυνση και τους καθηγητές του φροντιστηρίου, νιώθει ασφάλεια και σιγουριά και μπορεί πλέον να λειτουργησει απρόσκοπτα, πετυχένοντας υψηλούς στόχους.\nΓι' αυτό, μέλημά μας είναι να μην αφήνουμε τίποτα στην τύχη και να δόσουμε στα παιδιά των φροντιστηρίων μας τη σιγουριά που επιζητούν.\nMore in this category: « ΑΡΧΙΖΟΥΜΕ!\nΜε οργάνωση και μεθοδικότητα σε οδηγούμε στην επιτυχία! Τίποτα στην τύχη!


Το ελληνικό πελατειακό κράτος νίκησε και τους δανειστές; | molonoti.gr\nΤο ελληνικό πελατειακό κράτος νίκησε και τους δανειστές;\nΥποβλήθηκε από ουτις στις Τρί, 22/05/2018 - 17:00.\nΟι Ευρωπαίοι την έχουν σπουδάσει την Ελλάδα. Μετά από 8 χρόνια μνημονίων και αυστηρής, από την πλευρά τους επιτήρησης, γνωρίζουν τι καταστρέφει τη χώρα: Το πελατειακό κράτος των Ελλήνων πολιτικών. Είναι κυριολεκτικά Η ΜΟΝΗ ΑΙΤΙΑ που καταστρέφεται η χώρα δεν υπάρχει άλλη.\nΚάθε φορά που γίνεται δημόσια συζήτηση για να εντοπιστούν κυβερνητικές αδυναμίες ή λάθη, πάντα καταλήγουμε στο πελατειακό κράτος. Είναι φαιδρό να πιστεύει κανεις ότι είναι η ικανότητα ή η ανικανότητα των εκάστοτε κυβερνώντων που καθορίζει την πορεία μας. Είναι μόνο το πελατειακό κράτος, που δεν επιτρέπει σε κανέναν ικανό να προεφέρει. Είναι αδύνατον.\nΤο εκπληκτικό είναι ότι κανείς στην Ελλάδα δεν έχει επικεντρωθεί στη μοναδική αιτία που μας καταστρέφει. Γι αυτό και υποτίθεται ότι φταίνε οι ξενοι για τα χάλια μας, οι αριστεροί, οι δεξιοί κ.ο.κ. Όλα αυτά είναι σαθρά, φταίνε μόνο οι πολιτικοί που λεηλατούν το κράτος που διχάζουν τον 21ο αιώνα τους Έλληνες σε αριστερούς και δεξιούς για να κρατούν εαυτούς στην εξουσία.\nΔείτε τώρα τι συμβαίνει. Οι Ευρωπαίοι φαίνεται να εγκαταλείπουν την σκληρή και επίμονη προσπάθεια να μας επιβάλλουν μια κανονικότητα που να περιγράφεται από ένα κράτος με αξιοκρατία, ελάχιστη γραφειοκρατία, εξυπηρέτηση των πολιτών και άλλα άγνωστα σε εμάς πράγματα.\nΗ εγκατάλειψη συμβαίνει γιατί πιστεύουν ότι είμαστε ανίκανοι να αλλάξουμε το πελατειακό κράτος. Δεν το θέλουμε, πιθανόν όχι μόνο οι πολιτικοί και οι συνδικαλιστές, αλλά και οι πολίτες.\nΔυο παραδείγματα από τα πολλά: Υποχρέωσαν την ΕΥΑΘ να μειώσει το προσωπικό κατά 230 υπαλλήλους. πρόσφατα κρυφά προσέλαβαν 130! Τα ΕΛΤΑ που καταρρέουν και παρακρατούν χρήματα της ΔΕΗ προσέλαβαν άλλους 500.\nΟι Ευρωπαίοι δανειστές τα βλέπουν και παλαιότερα θα τα είχαν αποτρέψει. Τώρα αδιαφορούν, το μόνο που τους ενδιαφέρει πια είναι να εξασφαλιστεί η επιστροφή των χρημάτων τους. Έχουν απηυδήσει με το πολιτικό σ΄συτημα έχουν να κάνουν κι άλλα πράγματα στη ζωή τους από το να μας κυνηγούν για να διορθωθούμε.\nΥΓ: Μόνο στα 4 Δασαρχεία της Εύβοιας θα προσληφθούν 229 8μηνίτες. Το ανακοίνωσαν οι τρεις βουλευτές ΣΥΡΙΖΑ με κοινό δελτίο Τύπου. Θα προσληφθούν, πάνω από 6.000 σε όλη την Ελλάδα. Τα παλιά κόμματα είχαν επινοήσει τους 4ωρίτες στον ΟΤΕ για κάποιους μήνες . Τώρα αναβαθμίστηκε το πελατειακό κράτος: Οκταμηνίτες.


Ενας πολεμιστής του μπάσκετ στον Ολυμπιακό | Protagon.gr\nO Μπριάντε Ουέμπερ με τη φανέλα των Μέμφις Γκρίζλις, απ όπου πέρασε δύο φορές χωρίς να πιάσει. Τώρα έρχεται στον Ολυμπιακό | ΥοuTube\nΤο όνομά του δεν έκανε κρότο. Ο Μπριάντε Ουέμπερ δεν είναι, καν, ο χαρισματικός σκόρερ που τόσον καιρό περίμεναν οι Ολυμπιακοί. Είναι, όμως, ένας παίκτης - «πολυεργαλείο». Ενα «θηρίο» στην περιφερειακή γραμμή, παρά το μικρό του ύψος (1,88), που υπήρξε και NBAer. Εστω, part-time\nSportscaster 6 Φεβρουαρίου 2019, 13:01\nO Μπριάντε Ουέμπερ με τη φανέλα των Μέμφις Γκρίζλις, απ όπου πέρασε δύο φορές χωρίς να πιάσει. Τώρα έρχεται στον Ολυμπιακό\nΣτον Ολυμπιακό τον περίμεναν μήνες. Εναν περιφερειακό παίκτη με καλό «χέρι», ο οποίος θα πετυχαίνει 20-25 πόντους σε κάθε παιχνίδι και θα βοηθήσει την ομάδα να μετεξελιχθεί στην «καλαθομηχανή» που ο Ντέιβιντ Μπλατ είχε υποσχεθεί, όταν έπιασε δουλειά στον Πειραιά. Ετοιμάζει βαλίτσες κι έρχεται. Μόνο που, ο Μπριάντε Ουέμπερ δεν είναι χαρισματικός σκόρερ. Ο αμερικανο-ισραηλινός κόουτς έκανε την έκπληξη. Αποφάσισε να επενδύσει σε έναν σκληροτράχηλο γκαρντ με έφεση στην άμυνα. Που φημίζεται για πολλά, όχι όμως και για την ευστοχία του στα μακρινά σουτ.\nΤο σκεπτικό του Μπλατ φαίνεται να είναι σωστό. Ο Ολυμπιακός είναι από τις χειρότερες ομάδες της Ευρωλίγκας στην άμυνα πάνω στη μπάλα, μια δουλειά που ο Ουέμπερ γνωρίζει άριστα. Κι αν την κάνει τόσο καλά, όσο ο προπονητής περιμένει απ’ αυτόν, θα γίνει ο «εξολοθρευτής» που έλειπε από τη γραμμή των γκαρντ. Ετσι, θα βοηθήσει τους υπόλοιπους να σκοράρουν (τον Ουίλιαμς-Γκος, τον Σπανούλη, τον Στρέλνιεκς, τον Μάντζαρη), που δεν… το ‘χουν με την άμυνα. Μόνον ο Τουπάν, από τους υπάρχοντες, θα μπορούσε να μαρκάρει αποτελεσματικά, όμως ο Γάλλος έχει άλλα «ελλείμματα».\nΟ Ουέμπερ είναι ένας παίκτης – «πολυεργαλείο». Πολύ αθλητικός, αν και κοντός (1,88), με μακριά χέρια (άνοιγμα στα 2μ01), καλός ριμπάουντερ και εξαιρετικός πασέρ, που ξέρει να αξιοποιεί τους συμπαίκτες του. Η οργάνωση του παιχνιδιού είναι από τα δυνατά του σημεία. Το άλλο είναι το «κλέψιμο» της μπάλας. Δεν θα διστάσει να βουτήξει στο παρκέ για μια κατοχή, θα βάλει τις φωνές στους συμπαίκτες του για να τους «ξυπνήσει», θα κυνηγήσει τον προσωπικό του αντίπαλο σε όλο το γήπεδο, ακόμη κι όταν εκείνος δεν έχει την μπάλα. Ξεχειλίζει ενέργεια. «Είναι υπερκινητικός, ακόμη κι όταν… μιλάει», έλεγε γι’ αυτόν ένας προπονητής του στο κολέγιο.\nΔεν είναι το ίδιο ταλαντούχος στην επίθεση. Εκεί, θα κάνει τα απολύτως απαραίτητα. Θα αποφύγει το τρίποντο (αν και το 42,5% που είχε, εφέτος, ως ποσοστό ευστοχίας στα μακρινά σουτ δεν είναι καθόλου άσχημο), όμως θα κινηθεί έξυπνα χωρίς την μπάλα για να τελειώσει φάσεις κοντά στο καλάθι. Και θα βάλει τις βολές. Είναι ένας «καθαρόαιμος» αμυντικός γκαρντ, φοβερά εργατικός, αγωνίζεται με πάθος και δεν ανέχεται την ήττα.\nΕάν δεν είχε υποστεί εκείνον τον σοβαρό τραυματισμό στο γόνατο, τον Ιανουάριο του 2015, ίσως η καριέρα του να ήταν πολύ διαφορετική. Ολο και κάποια ομάδα του ΝΒΑ θα τον είχε επιλέξει στο Draft. Αλλά, παρά την ατυχία του, κατάφερε να γίνει NBAer, έστω και part-time. Είχε την τιμή να παίξει δίπλα στον Στεφ Κάρι, όταν ο κόουτς των Γκόλντεν Στέιτ Ουόριορς, Στιβ Κερ, του προσέφερε ένα δεκαήμερο συμβόλαιο – κι άλλο ένα για μια εβδομάδα (2017). Αξέχαστη εμπειρία, έστω κι αν κράτησε τόσο λίγο. Ο 26χρονος Αμερικανός πέρασε, επίσης, από τους Μέμφις Γκρίζλις (δυο φορές), Μαϊάμι Χιτ, Σάρλοτ Χόρνετς και Χιούστον Ρόκετς. Στο σύνολο έχει παίξει σε 42 παιχνίδια (40 κανονικής περιόδου και δυο play-offs), με μέσους όρους τρεις πόντους, 1,7 ριμπάουντ και 1,4 ασίστ.\nΕίχε και στο παρελθόν ευκαιρίες να αγωνιστεί στην Ευρώπη. Ή στην Κίνα, με πολλά χρήματα. Εκείνος, όμως, προτίμησε να περάσει τα χρόνια του στην «αυλή» του ΝΒΑ, την G-League, περιμένοντας πότε θα ανοίξει η πόρτα της μεγάλης Λίγκας, έστω με ολιγοήμερα συμβόλαια. Για να ικανοποιήσει αυτή του τη φιλοδοξία, αναγκάστηκε να ταξιδεύει με τις εκάστοτε ομάδες του με πτήσεις της γραμμής, ή και με πούλμαν, και να παίζει σε μικρά κι άσημα γήπεδα. Για μεγάλο χρονικό διάστημα αγωνίστηκε στη Σιού Φολς Σκάιφορς, θυγατρική των Μαϊάμι Χιτ στη Νότια Ντακότα. Στην εφετινή σεζόν μέτρησε, κατά μέσον όρο, 15,1 πόντους, 4,5 ριμπάουντ, 6,2 ασίστ, 2,9 κλεψίματα, 0,4 μπλοκ και 2,8 λάθη ανά 31,4 λεπτά, σε 33 αγώνες. Είχε ευστοχία 51,7% στα συνολικά σουτ και 78,7% στις βολές. Στο τελευταίο του ματς, εναντίον της Οκλαχόμα Σίτι Μπλου, σκόραρε 23 πόντους, κατέβασε οκτώ ριμπάουντ και μοίρασε 15 ασίστ, που είναι ρεκόρ καριέρας.\nΕίναι απολύτως έτοιμος να ενισχύσει, αμέσως, τον Ολυμπιακό. Μιλούσε με τον Μπλατ από τις αρχές του περασμένου Δεκεμβρίου, όμως δίσταζε να φύγει από τις ΗΠΑ και να απομακρυνθεί από το ΝΒΑ. Αλλά, καθώς ο χρόνος κυλούσε και πρόταση από το ΝΒΑ δεν φαινόταν στον ορίζοντα, αποφάσισε να πει το «ναι» στον ελληνικό σύλλογο. Θα είναι η πρώτη φορά που θα δοκιμάσει την τύχη του πέρα από τον Ατλαντικό, και αυτό φαίνεται να είναι το ρίσκο της συνεργασίας: η έλλειψη εμπειρίας από το ευρωπαϊκό μπάσκετ, που είναι ένας εντελώς διαφορετικός κόσμος σε σχέση με την Αμερική.


ΙΟΥΛΙΑ ΓΑΛΗΝΟΥ: ΣΚΥΛΛΑ ΚΑΙ ΧΑΡΥΒΔΗ\nΗ Σκύλλα και η Χάρυβδη ήταν δυο φοβερά τέρατα της θάλασσας. Οι ναυτικοί που κινδύνευαν στα ταξίδια τους από τα απειλητικά κύματα και τις θύελλες, έπλαθαν με τη φαντασία τους μυθικές μορφές, που λυσσομανούσαν και προσπαθούσαν αγριεμένες να τους καταστρέψουν. Έτσι γεννήθηκαν τα δυο τρομακτικά αυτά τέρατα. Οι θαλασσινοί έβαζαν με το νου τους πως δεν επρόκειτο απλώς για δυνατό άνεμο και για θεόρατα κύματα. Πίστευαν ότι κάτι περισσότερο κρύβεται πίσω απ' όλα αυτά, κάποιο πλάσμα κακό στην ψυχή και τρομερό στην όψη, που γύρευε το χαμό τους· αυτό προκαλούσε όλη τη φοβερή αναταραχή και η κακοκαιρία δεν ήταν τυχαία.\nΈλεγαν πως η Σκύλλα και η Χάρυβδη βρίσκονταν η μια απέναντι από την άλλη, σ' ένα στενό θαλάσσιο πέρασμα που, σύμφωνα με τον Όμηρο, ονομαζόταν Πλαγκτές Πέτρες. Το πέρασμα αυτό ήταν εντελώς αδύνατο να το διασχίσει κανείς, λόγω της φοβερής κατάστασης που επικρατούσε εκεί από την παρουσία των δυο τεράτων· ούτε πουλί πετούμενο δε γλίτωνε, αν τολμούσε να το περάσει. Εκεί υπήρχαν πολλά απότομα βράχια, πολύ ψηλά και το κύμα έσκαγε πάνω τους με φοβερό θόρυβο. Το στενό αυτό το τοποθετούσαν σε διάφορα σημεία. Άλλοι έλεγαν πως ήταν ο Βόσπορος, άλλοι στο ακρωτήριο Ταίναρο κι άλλοι κοντά στα Κανάρια νησιά, εκτός Μεσογείου, δηλαδή. Οι πιο πολλοί πίστευαν πως η Σκύλλα και η Χάρυβδη κατοικούσαν στο στενό της Μεσσήνης, ανάμεσα στην Ιταλία και τη Σικελία.\nΤα δυο τέρατα ήταν εγκαταστημένα σε δυο σκοπέλους. Ο ένας ήταν τόσο ψηλός, που η κορυφή του χανόταν στον ουρανό και ήταν πάντα σκεπασμένη με πυκνά μαύρα σύννεφα. Τα σύννεφα δε διαλύονταν ούτε όταν ο καιρός ήταν καλός. Όλος ο βράχος ήταν πάρα πολύ λείος, τόσο ώστε έμοιαζε σαν κάποιος να τον είχε τρίψει, για να γυαλίζει. ΄Ηταν χαμένος κόπος να προσπαθήσει κάποιος να σκαρφαλώσει πάνω του. Στη μέση του υπήρχε μια βαθιά σπηλιά, τόσο βαθιά, που ούτε το βέλος ενός τοξότη δε θα έφτανε στο τέλος της, όπως λέει ο Όμηρος. Εκεί έμενε η φοβερή Σκύλλα. Προς τα δυτικά, η σπηλιά άνοιγε προς τη μεριά του αδιαπέραστου σκοταδιού, του Ερέβους. Όταν κανείς πλησίαζε, άκουγε τη Σκύλλα να ουρλιάζει συνεχώς, βγάζοντας μια κραυγή που έμοιαζε με κλαψουρίσματα νεαρού λιονταριού.\nΗ Σκύλλα ήταν κρυμμένη μέχρι τη μέση της μέσα στο βάραθρο της σπηλιάς. Είχε δώδεκα παραμορφωμένα ποδάρια, που υψώνονταν στον αέρα κι έξι πάρα πολύ μακρείς λαιμούς. Τα έξι κεφάλια της ήταν φριχτά, με τρία σαγόνια το καθένα· δηλαδή το κάθε στόμα της είχε τρεις σειρές δόντια, που στάζανε δηλητήριο. Από τη σπηλιά πρόβαλλαν τα κεφάλια της, που βουτούσαν ολόγυρα στο βράχο και μέσα στο νερό. Άρπαζαν τα μεγάλα κήτη της θάλασσας, δελφίνια, σκυλόψαρα, φώκιες και τα καταβρόχθιζαν με μανία. Έτρωγαν όμως και ανθρώπους, αν κάποιο καράβι τολμούσε να διασχίσει το στενό.\nΗ Σκύλλα άρπαζε τόσους κωπηλάτες, όσα ήταν και τα φοβερά της στόματα. Γονείς της Σκύλλας ήταν, σύμφωνα με μια παράδοση, ο Φόρκης και η Κητώ, η οποία είχε γονείς της τον Πόντο και τη Γαία. Παιδιά τους ήταν επίσης και άλλα θαλάσσια τέρατα, όπως η Έχιδνα, οι Σειρήνες και η Θόωσσα, που συμβόλιζε τη μανιασμένη θάλασσα. Άλλοι, πάλι, έλεγαν πως γονείς της Σκύλλας ήταν ο Φόρβας και η Εκάτη ή ο Φόρκης και η Εκάτη. Η Εκάτη ήταν κόρη του Δία, συνδεόταν όμως πιο πολύ με τους ανθρώπους, παρά με τους θεούς. Το βασίλειό της ήταν η θάλασσα κι όταν δεν τριγυρνούσε, έμενε στη Σπηλιά της, όπως ακριβώς η κόρη της, η Σκύλλα.\nΤην Εκάτη την ονόμαζαν αλλιώς και Λάμια και ήταν μια όμορφη βασίλισσα στη Λιβύη, ευνοούμενη του Δία. Η Ήρα, για να την εκδικηθεί, τη μεταμόρφωσε σε απαίσιο τέρας, κι εκείνη γέννησε αργότερα τη Σκύλλα. Τέλος, μια άλλη παράδοση θεωρεί γονείς της τον Τυφωέα και την Έχιδνα.Η Χάρυβδη κατοικούσε στην απέναντι μεριά, όπου υπήρχε ένας δεύτερος σκόπελος, αλλά με μικρότερο ύψος. Πάνω του είχε φυτρώσει μια αγριοσυκιά και κάτω από το φύλλωμά της καθόταν το τέρας, που από το στόμα του ξερνούσε μαύρο νερό. Η Χάρυβδη μπορούσε να μετατρέπει το στενό πέρασμα σε μια τεράστια ρουφήχτρα· τρεις φορές τη μέρα ρουφούσε το νερό και τρεις φορές το ξανάβγαζε με φοβερή ταχύτητα. Έτσι, αν τύχαινε και βρισκόταν κανείς κοντά τις στιγμές που το ρουφούσε, δεν είχε ελπίδες να γλιτώσει. Ούτε καν ο ίδιος ο Ποσειδώνας δεν μπορούσε να επέμβει και να βοηθήσει τους προστατευόμενούς του.\nΛίγοι μόνο ήρωες είχαν καταφέρει να ξεφύγουν από τα επικίνδυνα τέρατα. Ο Ιάσονας με το καράβι του, την Αργώ, είχε διασχίσει το πέρασμα με επιτυχία, χάρη όμως στην προσωπική φροντίδα και επίβλεψη της θεάς Ήρας. Η Αργώ έπλεε στα νερά, περικυκλωμένη από Νηρηίδες, που την προστάτευαν, ενώ πλοηγός τους ήταν η ίδια η Θέτιδα. Ο άντρας της, ο Πηλέας, ήταν ανάμεσα στο πλήρωμα, τους λεγόμενους Αργοναύτες, κι εκείνη του έδινε συνεχώς οδηγίες για το τι έπρεπε να κάνει την κάθε στιγμή.Για τον Αινεία έλεγαν ότι είχε προτιμήσει να αποφύγει το στενό και να κάνει το γύρο της Σικελίας, ώστε να μην εκτεθεί καθόλου στον κίνδυνο. Τη συμβουλή αυτή του την είχε δώσει ένας Τρώας, προικισμένος με μαντικές ικανότητες, ο Έλενος. Έμελλε αργότερα, πάντως, ν' αντικρίσει την απαίσια όψη τους, όταν θα περνούσε τις πύλες του Άδη.Ο Ηρακλής, ατρόμητος όπως πάντα, δε δίστασε ούτε στιγμή ν' αναμετρηθεί μαζί τους, όταν βρέθηκε στην περιοχή. Μετέφερε τα βόδια του Γηρυόνη και η λαίμαργη Σκύλλα του άρπαξε ένα. Τότε όρμησε γεμάτος οργή και την έκανε κομμάτια. Ο Φόρκης, ο πατέρας της, έτρεξε τότε να την ξαναφέρει στη ζωή· έκαψε πρώτα το λείψανο και κατόπιν το έβρασε κι εκείνη ξαναζωντάνεψε. Γι' αυτό και η Σκύλλα δε φοβόταν τη θεά του Κάτω Κόσμου, την Περσεφόνη, αφού πέρασε από το θάνατο και τελικά γλίτωσε.\nΣύμφωνα με μια άλλη εκδοχή, ο Φόρκης ξανακόλλησε τα κομμάτια της Σκύλλας με αναμμένα δαυλιά.\nΟ πολυμήχανος Οδυσσέας χρειάστηκε, επίσης, να περάσει ανάμεσά τους, όταν άφησε πίσω του το νησί της Κίρκης. Εκείνη είχε φροντίσει, πριν την αναχώρησή του, να του δώσει οδηγίες και συμβουλές για να ξεπεράσει τα εμπόδια στο θαλασσινό ταξίδι του. Έτσι, ο Οδυσσέας πέρασε πρώτα από τις Σειρήνες, έπειτα από τη Σκύλλα και τη Χάρυβδη και τέλος έφτασε στο νησί του Ήλιου, όπου έβοσκαν τα κοπάδια του Απόλλωνα. Αφού γλίτωσε από τις Σειρήνες, έπρεπε ν' αντιμετωπίσει τα δυο φριχτά τέρατα. Η Κίρκη, έχοντας υπόψη της ότι η Χάρυβδη είναι πάρα πολύ επικίνδυνη, κυρίως όταν ρουφά το νερό, ορμήνεψε τον Οδυσσέα να περάσει πιο κοντά στη Σκύλλα, έστω κι αν θα κινδύνευε να χάσει έξι άνδρες του, που θα τους άρπαζε το τέρας. Αυτό θα ήταν προτιμότερο, παρά να χαθεί ολόκληρο το καράβι στη φοβερή ρουφήχτρα της Χάρυβδης. Ο Οδυσσέας ρώτησε μήπως θα μπορούσε να πολεμήσει ο ίδιος τη Σκύλλα, βγαίνοντας αρματωμένος στην πλώρη και να υπερασπιστεί μ' αυτόν τον τρόπο το πλήρωμά του. Η Κίρκη απάντησε πως τίποτε δε θα κατάφερνε. Έκρινε πως θα ήταν καλύτερα να επικαλεστεί ο ήρωας εκείνη την ώρα το όνομα της Κραταιίδας, που, σύμφωνα με μια παράδοση, ήταν μητέρα της Σκύλλας, οπότε το θεριό θα μέρωνε. Αυτή θα ήταν η μοναδική λύση, ώστε να μην προφτάσει ν' αρπάξει κι άλλους έξι άνδρες από το πλοίο.\nΌταν ο Οδυσσέας έφτασε στις Πλαγκτές Πέτρες, είχε καλά στο μυαλό του τις οδηγίες της Κίρκης. Οι άνδρες του πανικοβλήθηκαν από την αναταραχή που επικρατούσε μπροστά τους· την αδιάκοπη κίνηση του νερού, το φοβερό θόρυβο, τα κύματα και τους καπνούς. Η Χάρυβδη ρουφούσε και ξερνούσε το νερό και η θάλασσα θύμιζε ένα μεγάλο καζάνι, που έβραζε πάνω σε δυνατή φωτιά. Αχνοί σκέπαζαν τα πάντα γύρω. Από το φοβερό θέαμα τα κουπιά τους έπεσαν από τα χέρια. Ο Οδυσσέας προσπάθησε να τους δώσει θάρρος και κουράγιο και τους φώναξε να ξεμακρύνουν όσο μπορούσαν από τη Χάρυβδη. Δεν τους αποκάλυψε, όμως, τα όσα του είχε πει η Κίρκη για τη Σκύλλα και για τις έξι ζωές που έπρεπε να θυσιαστούν ώστε να σωθεί το υπόλοιπο πλήρωμα. Αν το έκανε αυτό, όλοι θα παρέλυαν εντελώς από τον τρόμο, τα πράγματα θα ξέφευγαν από κάθε έλεγχο και το καράβι θα χανόταν άδικα. Ο ίδιος ο Οδυσσέας αποφάσισε τελικά να σταθεί αρματωμένος στην πλώρη και να μην ακούσει τα λόγια της Κίρκης. Δεν κατάφερε όμως τίποτα, γιατί μέσα στην αναταραχή δεν μπορούσε να διακρίνει καθαρά τι γινόταν. Το μόνο που κατόρθωσε να δει ήταν ένα φοβερό θέαμα: έξι από τους πιο αντρειωμένους άνδρες του, να τους έχει αρπάξει το θεριό. Τους κρατούσε στον αέρα, όπως ο ψαράς που τραβά με την πετονιά του έξω από το νερό τα ψάρια που τσίμπησαν το δόλωμα. Ο Οδυσσέας άκουγε τις κραυγές τους· φώναζαν το όνομά του και τον καλούσαν σε βοήθεια. Τους έβλεπε να κουνούν τα χέρια και τα πόδια τους απεγνωσμένα, ώσπου χάθηκαν, χωρίς ο ίδιος να μπορεί να κάνει το παραμικρό για να τους σώσει.\nΕυτυχώς, το πλοίο του Οδυσσέα πρόλαβε κι απομακρύνθηκε εγκαίρως από το επικίνδυνο πέρασμα χωρίς να χαθούν κι άλλα μέλη του πληρώματος. Κάποια στιγμή έφτασαν στο νησί του Ήλιου, όπως τους είχε ήδη πει η Κίρκη. Η μάγισσα τους είχε επίσης προειδοποιήσει πως δεν έπρεπε σε καμιά περίπτωση να πειράξουν τα βόδια που έβοσκαν εκεί, γιατί ανήκαν στον Απόλλωνα· αν ο θεός το μάθαινε, η οργή του θα ήταν μεγάλη και η τιμωρία τους φοβερή. Οι σύντροφοι του Οδυσσέα όμως, ταλαιπωρημένοι και πεινασμένοι έπειτα από τόσες περιπέτειες, δεν άντεξαν. Παρόλο που δεν είχαν ξεχάσει τις συμβουλές της Κίρκης, έσφαξαν κι έφαγαν τα ζώα του θεού. Ο Απόλλωνας δεν άργησε να το πληροφορηθεί και μανιασμένος εκδικήθηκε τους υπαίτιους· χτύπησε το πλοίο του Οδυσσέα στη μέση του πελάγους και σκότωσε όλους τους συντρόφους του για την ασέβειά τους. Ζωντανός έμεινε μόνο ο Οδυσσέας, τον οποίο η θάλασσα έσπρωξε και πάλι προς τη Σκύλλα και τη Χάρυβδη. Εκείνη την ώρα η Χάρυβδη ρουφούσε τα νερά με φοβερή δύναμη. Μόλις που πρόλαβε ο Οδυσσέας να πιαστεί από ένα κλαδί της αγριοσυκιάς και κρεμόταν ώρες ολόκληρες απ' αυτό, σαν νυχτερίδα. Δεν μπορούσε ν' ανεβεί προς τα μέσα, προς τον κορμό του δέντρου, για να στηριχτεί καλύτερα, γιατί ήταν πιασμένος από την άκρη ενός μεγάλου κλαδιού, μακριά από τις ρίζες. Ούτε και να στηρίξει πουθενά τα πόδια του έβρισκε. Έτσι έμεινε να αιωρείται, μέχρι που η Χάρυβδη ξανάβγαλε το νερό από το φοβερό της στόμα. Μαζί με το νερό βγήκαν και τ' απομεινάρια του τσακισμένου καραβιού. Ο Οδυσσέας άφησε τότε τα χέρια του και πήδηξε πάνω σ' ένα σανίδι. Γραπώθηκε απ' αυτό και ταξιδεύοντας μ' αυτόν τον τρόπο έφτασε στο νησί της Καλυψώς, την Ωγυγία.\nΟ μύθος της Σκύλλας και της Χάρυβδης δημιουργήθηκε από τη φαντασία και τις διηγήσεις των ναυτικών, που πίστευαν ότι τα φοβερά καιρικά φαινόμενα οφείλονταν στην ύπαρξη δυο φρικτών τεράτων. Με τον καιρό προέκυψαν και διάφορες ιστορίες σχετικά με την αρχική καταγωγή και τη μετέπειτα μεταμόρφωσή τους. Οι άνθρωποι, δηλαδή, όσο περνούσαν τα χρόνια προσπαθούσαν να εξηγήσουν πώς γεννήθηκαν· φαντάζονταν πως στην αρχή ήταν πλάσματα της στεριάς και κατά τη διάρκεια της ζωής τους, για κάποιο λόγο, μεταμορφώθηκαν. Έπειτα έγιναν μόνιμοι κάτοικοι του υγρού στοιχείου.\nΑς δούμε τις διάφορες εκδοχές για την ιστορία των δυο τεράτων. Η Σκύλλα ήταν αρχικά μια όμορφη κόρη του πελάγους, που ο Γλαύκος ερωτεύθηκε παράφορα. Εκείνη όμως δεν ανταποκρίθηκε στην αγάπη του. Η Κίρκη, που αγαπούσε τον Γλαύκο, ζήλεψε και θέλησε να την εκδικηθεί· φαρμάκωσε με μάγια το νερό, όπου η κόρη θα έπαιρνε το μπάνιο της και τη μεταμόρφωσε σε απαίσιο τέρας. Άλλοι πίστευαν πως δεν ήταν η ζήλια της Κίρκης, αλλά της Αμφιτρίτης, που την κατέστρεψε και τη μεταμόρφωσε δηλητηριάζοντας το λουτρό της με βότανα. Αιτία ήταν ότι την όμορφη Σκύλλα την είχε ερωτευτεί ο Ποσειδώνας. Τέλος, μια τρίτη εκδοχή αφηγείται ότι την είχε ερωτευθεί και ο Τρίτωνας, ως αντίζηλος του Ποσειδώνα. Για να την ευχαριστήσει, της πήγε κοχύλια και μικρές αλκυόνες μαζί με τη μητέρα τους, ως δώρο.\nΤα πουλάκια ήταν όμως τόσο μικρά σε ηλικία, που είχαν χνούδι αντί για φτερά. Έτσι η Σκύλλα, όταν τα αντίκρισε, λυπήθηκε αντί να χαρεί, γιατί ένιωσε την πίκρα της μάνας τους, που ήταν δακρυσμένη. Ο Τρίτωνας μόλις κατάλαβε ότι δε θα μπορούσε να κατακτήσει την όμορφη κόρη ο ίδιος, αποφάσισε να την κάνει τέρας και έβαλε εκείνος την Κίρκη να χρησιμοποιήσει τα μάγια της. Από τότε η Σκύλλα προσωποποιεί τον τρόμο που εμπνέουν οι καρχαρίες και οι κίνδυνοι της θάλασσας.\nΠολύ συχνά τη Σκύλλα τη φαντάζονταν και με ένα δεύτερο τρόπο, εκτός από τέρας της θάλασσας. Πίστευαν ότι ήταν και θαλάσσια θεά, που είχε μορφή γυναίκας μέχρι τη μέση, σκύλας μέχρι τους γοφούς και ψαριού από κει και κάτω. Φαντάζονταν ότι περιπλανιόταν στις θάλασσες, κάποτε με τη συνοδεία αλυχτισμάτων σκυλιών. Άλλοτε πάλι την απεικόνιζαν φτερωτή, γιατί πίστευαν ότι βασίλευε όχι μόνο στη θάλασσα, αλλά και στον αέρα.\nΌσο για τη Χάρυβδη, έλεγαν πως ήταν κόρη του Ποσειδώνα και της Γαίας. Ήταν πάρα πολύ λαίμαργη, τόσο που έκλεψε ένα από τα βόδια του Ηρακλή και το έφαγε. Εκείνος, αηδιασμένος από την αδηφαγία της, την κατακεραύνωσε και έπειτα την γκρέμισε στα βάθη της θάλασσας. Από τότε έγινε θαλάσσιο τέρας, που τρώει ό,τι βρίσκει μπροστά του.\nΑναρτήθηκε από ΙΟΥΛΙΑ ΓΑΛΗΝΟΥ στις 16:29


ΑΛΛΑΖΕΙ Ο ΚΑΙΡΟΣ ΒΡΟΧΕΣ ΣΗΜΕΡΑ ΚΑΙ ΠΤΩΣΗ ΤΗΣ ΘΕΡΜΟΚΡΑΣΙΑΣ\nShare the post "ΑΛΛΑΖΕΙ Ο ΚΑΙΡΟΣ ΒΡΟΧΕΣ ΣΗΜΕΡΑ ΚΑΙ ΠΤΩΣΗ ΤΗΣ ΘΕΡΜΟΚΡΑΣΙΑΣ"...\nShare the post "ΑΛΛΑΖΕΙ Ο ΚΑΙΡΟΣ ΒΡΟΧΕΣ ΣΗΜΕΡΑ ΚΑΙ ΠΤΩΣΗ ΤΗΣ ΘΕΡΜΟΚΡΑΣΙΑΣ"\nΣτα δυτικά, κεντρικά και βόρεια θα σημειωθούν τοπικές βροχές και σποραδικές καταιγίδες κυρίως τις μεσημβρινές και απογευματινές ώρες.\nΆνεμοι νοτιοδυτικοί 4 με 6 μποφόρ που από το βράδυ στα δυτικά θα γίνουν βορειοδυτικοί μέχρι 7 μποφόρ. Η θερμοκρασία σε μικρή πτώση κυρίως στα δυτικά και βόρεια.\nΚαιρός: Λίγες νεφώσεις που γρήγορα θα αυξηθούν και θα σημειωθούν τοπικές βροχές και σποραδικές καταιγίδες κυρίως τις μεσημβρινές και απογευματινές ώρες. Λίγα χιόνια το βράδυ στα ορεινά της δυτικής Μακεδονίας (πάνω από 1000 μέτρα).\nΆνεμοι: Δυτικοί νοτιοδυτικοί 3 με 5 μποφόρ που αργά το βράδυ στα δυτικά θα γίνουν βορειοδυτικοί μέχρι 6 μποφόρ.\nΚαιρός: Νεφώσεις παροδικά αυξημένες με τοπικές βροχές και κυρίως τις μεσημβρινές και απογευματινές ώρες σποραδικές καταιγίδες. Λίγα χιόνια το βράδυ στα ορεινά της Ηπείρου (πάνω από 1000 μέτρα).\nΆνεμοι: Δυτικοί νοτιοδυτικοί 4 με 6 που από το βράδυ θα γίνουν βορειοδυτικοί 5 με 7 μποφόρ.\nΚαιρός: Στη Θεσσαλία λίγες νεφώσεις οι οποίες βαθμιαία θα αυξηθούν και θα σημειωθούν τοπικές βροχές και σποραδικές καταιγίδες κυρίως το μεσημέρι και το απόγευμα. Στις υπόλοιπες περιοχές λίγες νεφώσεις οι οποίες το μεσημέρι και το απόγευμα θα είναι κατά τόπους αυξημένες οπότε θα σημειωθούν μεμονωμένοι όμβροι στα ορεινά κυρίως της ανατολικής Στερεάς και Εύβοιας.\nΚαιρός: Λίγες νεφώσεις οι οποίες στα νότια θα είναι παροδικά αυξημένες και στην Κρήτη θα σημειωθούν τοπικές βροχές και πιθανώς μεμονωμένες καταιγίδες.\nΚαιρός: Λίγες νεφώσεις οι οποίες βαθμιαία θα αυξηθούν και από το απόγευμα θα σημειωθούν τοπικές βροχές και πιθανώς μεμονωμένες καταιγίδες κυρίως στα νότια.\nΆνεμοι: Νοτιοδυτικοί 4 με 5 και βαθμιαία τοπικά 6 μποφόρ.\nΚαιρός: Λίγες νεφώσεις οι οποίες το μεσημέρι και το απόγευμα θα είναι τοπικά αυξημένες και ενδέχεται να σημειωθούν μεμονωμένοι όμβροι στα βόρεια.\nΚαιρός: Λίγες νεφώσεις που γρήγορα θα αυξηθούν και θα σημειωθούν τοπικές βροχές και πιθανώς το μεσημέρι και το απόγευμα σποραδικές καταιγίδες.\nΆνεμοι: Από νότιες διευθύνσεις 3 με 5 που αργά το βράδυ θα γίνουν βορειοδυτικοί μέχρι 6 μποφόρ.\nΑναρτήθηκε &nbsp25 Απριλίου 2016 στις 06:02


Ταινίες που θέλω να ξαναδώ : Ο Δρόμος των Αισθήσεων - Vakxikon.gr\nτης Ανίσσας Χάσιμ\nΚάποτε είχε δηλώσει ότι αν δεν ήταν σκηνοθέτης θα ήθελε να είναι ιμπρεσιονιστής ζωγράφος. Να παραμορφώνει την πραγματικότητα αφήνοντας στο τέλος μόνο μια θολή ψευδαίσθηση της. Μα αυτό ακριβώς είναι και οι ταινίες του, μια φευγαλέα σκιά που μαρτυρά την ύπαρξη ενός συναισθήματος ή ακόμα μιας επιπλέον αίσθησης, που ψιθυρίζεται ανάμεσα στους ανθρώπους, αλλά ποτέ κανείς δεν είχε μια απτή απόδειξη ότι όντως υπήρξε.\nΓεννημένος στο Παρίσι, το 1947, ο Πατρίς Λεκόντ αρχικά εργάστηκε σαν σχεδιαστής κόμικ για λογαριασμό γνωστών γαλλικών εντύπων, ενώ παράλληλα προσέφερε τις υπηρεσίες του αρθρογράφου στο θρυλικό “cahiers du cinema”. Οι σκηνοθετικές του αναζητήσεις τον οδήγησαν στη δημιουργία μιας σειράς τριών ταινιών μικρού μήκους, που ολοκληρώθηκε λίγο καιρό αφότου αποφοίτησε από το IDHEC (Institut des hautes études cinématographiques). Το 1976 γυρίζει την πρώτη του μεγάλης διάρκειας ταινία με τίτλο «Les vécés étaient fermés de l'interieur», η οποία δεν καταφέρνει να κερδίσει το γαλλικό κοινό και πολύ γρήγορα αποσύρεται από τις αίθουσες. Παρ’ όλα αυτά ο σκηνοθέτης δεν πτοείται και δύο χρόνια μετά επιστρέφει για να κάνει το πολύ επιτυχημένο «Les bronzés», το οποίο αποτελεί το πρώτο μέρος της τριλογίας «Les bronzés», «Les Bronzés font du ski» και «Les Bronzes 3, Amis pour la Vie», που προβλήθηκε το 2006. Στην Ελλάδα τον γνωρίσαμε το 1990, μέσα από την ερωτική ιστορία «Ο εραστής της κομμώτριας». Ενώ η κορυφαία στιγμή της καριέρας του έρχεται το 2002 όταν προτείνεται, με το φιλμ «Η χήρα του Σαίντ – Πιέρ», για το τιμητικό «Grand Jury Prize».\nΤην ίδια χρονιά βγαίνει στις αίθουσες «Ο δρόμος των αισθήσεων», με πρωταγωνίστρια την νέα αγαπημένη των Γάλλων Λετίσια Κάστα. Ο Λουί γεννιέται σ’ ένα από τα διάσημα παρισινά μπορντέλα της δεκαετίας του ’40. Μεγαλώνοντας το σπίτι γίνεται ο κόσμος του, και η φροντίδα των γυναικών που ζουν σε αυτό, η μοναδική του έγνοια. Η ζωή του αλλάζει όταν ένα πρωί καταφτάνει στο σπίτι ένα καινούργιο κορίτσι. Ο Λουί που ήξερε ότι κάποτε θα συναντούσε κάποια που θα της μοιάζει, βρίσκεται τώρα ανήμπορος να κοιτά κατάματα πεπρωμένο του. Η Μαριόν από την άλλη ανακαλύπτει στο πρόσωπο του έναν φύλακα – άγγελο, πρόθυμο να θυσιάσει ακόμα και την ίδια του τη ζωή προκειμένου να της εξασφαλίσει την ευτυχία. Πάντα στο πλευρό της, παίζοντας διαφορετικούς ρόλους όποτε είναι απαραίτητο, δεν διστάζει ακόμα και να ψάξει ανάμεσα σε άλλους άντρες, ώστε να βρει για χάρη της εκείνον που θα φαντάζει στα μάτια του αντάξιος σύντροφος στο πλάι της. Εξαιτίας της δικής της παρόρμησης γίνεται ανίκανος να καταλάβει, ότι ο Ντιμίτρι - ο μυστηριώδης άντρας που τυχαία θα βρεθεί ένα βράδυ στο δρόμο της - δεν είναι εκείνος που και οι δύο περίμεναν. Το μαύρο αυτοκίνητο που δεν σταματά να καταδιώκει το ζευγάρι, θυμίζει κάτι από τη μοίρα από την οποία ο Λουί προσπαθούσε να προφυλάξει τη Μαριόν.\nΟ Λεκόντ εδώ πλάθει ένα συναίσθημα που απέχει πολύ απ’ αυτό που συνηθίζουμε να βαφτίζουμε έρωτα. Η ανιδιοτελής προσφορά ενός πλάσματος, που με όσα νιώθει χτίζει έναν κόσμο ικανό να χωρέσει όσα δεν μπορούν να κατανοήσουν οι άνθρωποι. Ο ήρωας του δεν είναι ένας κοινός άντρας που πέφτει ηττημένος μπροστά σ’ ένα πάθος, είναι περισσότερο η υπόσχεση μιας άλλης πλευράς, που κρύβεται κάπου μέσα μας.


Πειρατές κατέλαβαν το Βερολίνο | Δρόμος της Αριστεράς\nΑρχική διεθνή Πειρατές κατέλαβαν το Βερολίνο\nΜόδα του απολίτικου ή πρόπλασμα του καινούργιου.\nΘα μπορούσε να ήταν ένα αστείο, που ήρθε και κάθισε, θα μπορούσε επίσης να ήταν ένα τυχαίο συμβάν, απ’ αυτά που συμβαίνουν μια στις τόσες. Όμως δεν φαίνεται να είναι έτσι. Ο λόγος φυσικά, για τον εκλογικό θρίαμβο των «Πειρατών», με 8,9% και 15 έδρες, ακριβώς όσες και οι υποψηφιότητές τους, την προηγούμενη Κυριακή στο κοινοβούλιο του Βερολίνου.\nΚόμμα, τρόπος του λέγειν, μιας και δεν έχει ούτε τη δομή, ούτε την οργάνωση, ούτε την επαγγελματική στελέχωση των «αυθεντικών» κομμάτων όπως τα γνωρίζαμε μέχρι σήμερα, αλλά ούτε και ευρύ πολιτικό πρόγραμμα, αντίστοιχο αυτών που διεκδικούν την εξουσία. Οι πειρατές ξεκίνησαν το 2006, με μια καθαρά φιλελεύθερη ατζέντα σχετιζόμενη με το ελεύθερο λογισμικό, την ελευθερία στο ίντερνετ και την προστασία των ηλεκτρονικών δεδομένων και ως εκ θαύματος, βρήκαν άμεση ανταπόκριση από μια ομήλικη γενιά, που ανδρώθηκε στο facebοok και έλιωσε σόλες σερφάροντας στα απέραντα πελάγη του διαδικτύου. Πέρα όμως από τις βασικές τους δεσμεύσεις, στο δρόμο προστέθηκαν και καινούργια αιτήματα με κοινωνικό περιεχόμενο αυτή τη φορά, όπως εξασφάλιση κατώτατου μισθού, (αίτημα το οποίο άλλωστε υιοθετούν σχεδόν όλα τα κόμματα της αντιπολίτευσης), μικρή αναλογία μαθητών προς καθηγητές, διαφάνεια στις κυβερνητικές αποφάσεις, καθώς επίσης και ελεύθερη χρήση των μέσων μαζικής μεταφοράς στις πόλεις, αιτήματα δηλαδή ασύνδετα και σκόρπια. Ο χρόνος θα δείξει αν θα ριζώσουν ή θα τους πάρει ο άνεμος στο πρώτο ξεροβόρι.\nΑπ’ ό,τι έδειξαν οι αναλύσεις, οι «Πειρατές» άντλησαν τους ψηφοφόρους τους κυρίως από τη δεξαμενή των «Πρασίνων», οι οποίοι με τα χρόνια γκρίζαραν, όχι μόνο ηλικιακά, μα και πολιτικά, αλλά και από τους σοσιαλδημοκράτες και την αριστερά του Die Linke. Κατ’ ουσίαν βέβαια πρόκειται για κάτι άλλο, εντελώς διαφορετικό από τους πρώτους Πράσινους, πέρα από τη φρεσκάδα, τη νεανικότητα και τον ακτιβισμό. Οι Πράσινοι σχηματίστηκαν στους δρόμους, κατά τη διάρκεια των θυελλωδών αντι-πυρηνικών μαχών, ενώ οι «Πειρατές», στους φανταστικούς δρόμους των ηλεκτρονίων. Οι πράσινοι ήταν πολιτικοποιημένοι, οι «Πειρατές» απ’ ό,τι φαίνεται όχι, τουλάχιστον με την παραδοσιακή ερμηνεία της λέξης. Πόσο σοβαρά, λοιπόν, μπορούμε να τους πάρουμε; Είναι απλώς φασαριόζικοι νέοι, που είδαν τη συμμετοχή τους στις εκλογές σαν ένα καινούργιο και γεμάτο πρόκληση παιχνίδι; Είναι η ψήφος τους, ψήφος διαμαρτυρίας και αηδίας απέναντι στο κατεστημένο πολιτικό σκηνικό; Ή είναι ένα συναρπαστικό πείραμα για την εφαρμογή μιας πιο άμεσης και online δημοκρατίας; Αν λάβουμε υπ’ όψιν μας το προηγούμενο εγχείρημα των Σουηδών «Πειρατών» που κατάφεραν με την πρώτη, να στείλουν ένα κιόλας μέλος τους στο τρέχον ευρωκοινοβούλιο, υπάρχουν πολλές πιθανότητες η τάση αυτή να εξελιχθεί και να εξαπλωθεί και σε άλλες πόλεις και χώρες.


Εσπεριδοειδή: 300 ευρώ το στρέμμα αποζημίωση στους παραγωγούς - Ηλεία Οικονομία\nΠραγματοποιήθηκε σύσκεψη στο Υπουργείο Αγροτικής Ανάπτυξης και Τροφίμων με θέμα τα σημαντικά προβλήματα που αντιμετωπίζουν οι παραγωγοί στην Ελλάδα.\nΚατά την διάρκεια της σύσκεψης υπήρχαν στιγμές έντασης, αλλά τελικά επικράτησε η σύνεση και η λογική.\nΜε εντολή του Υπουργού Ανάπτυξης κ. Γεωργαντά θα δοθεί γενναία προκαταβολή, 300 ευρώ ανά στρέμμα στις πληγείσες περιοχές με τα εσπεριδοειδή. Αφού ολοκληρωθούν οι εκτιμήσεις των υπαλλήλων του ΕΛΓΑ, θα δοθούν και τα υπόλοιπα χρήματα που αναλογούν σε κάθε περιοχή.\nΤις επόμενες ημέρες θα πάει η διάταξη στη Βουλή προκειμένου να εγκριθούν τα χρήματα και να ξεκινήσουν οι αποζημιώσεις των παραγωγών, πιθανότατα πριν το Πάσχα.


Wild Rose:Η μουσική πρέπει να σε ταξιδεύει... | Rocktime - Rock web portal\nWild Rose:Η μουσική πρέπει να σε ταξιδεύει...\nΧωρίς ίχνος προληπτικών δεισιδαιμονιών τα melodic καρντάσια από τη Θεσσαλονίκη, συνεπικουρούμενα από τον "μελίρρυτο" Ισπανοάγγλο David A Saylor, κυκλοφορούν το τρίτο δημιούργημα τους, με τον αινιγματικό τίτλο "Hit n Run" και ο ιστότοπος rocktime.gr μαζί με τον aor-lover, Νότη Γκιλλανίδη, "ανακρίνει" τον κιθαρίστα Andy Rock για τα πώς και τα γιατί, της καινούργιας κυκλοφορίας.\nΔεν πέρασαν πολλοί μήνες που μιλήσαμε με την ευκαιρία της κυκλοφορίας του "Dangerous" και ήδη το "Hit n Run" ήταν στα σκαριά όμως φαίνεται ότι τα sold out στις προηγούμενες κυκλοφορίες, έκανε τους "δημιουργικούς χυμούς" σας να ξεχειλίσουν ξανά;\nΚαταρχάς θέλουμε να ευχαριστήσουμε όλους τους οπαδούς μας γι’ αυτό! Σίγουρα σου δίνει δύναμη και κουράγιο να συνεχίσεις, όταν βλέπεις ότι ο κόσμος σου δείχνει την αγάπη του και παίζει σημαντικό ρόλο στην έμπνευση μιας μπάντας και στις πωλήσεις ενός άλμπουμ διότι και από αυτό φαίνεται, εάν εκτιμούν τη μουσική σου!\nΘα επιμείνω και πάλι στον τίτλο είναι απλά αινιγματικός με αναφορές στον αισθηματικό τομέα ή παραπέμπει σε κάτι ή κάποια ;\nΟ μουσικός προσδιορισμός του A.O.R. είναι κάτι το οποίο από μόνο του σε οδηγεί σε κάτι συγκεκριμένο…όχι δεν παραπέμπει σε κάτι συγκεκριμένο, ο τίτλος του δίσκου ήρθε ύστερα από επιλογή της μπάντας μεταξύ άλλων τεσσάρων (τίτλων) για το συγκεκριμένο άλμπουμ!\nΗ κυρία του εξώφυλλου (και στο 2ο άλμπουμ παρούσα) θα μας δείξει το πρόσωπο της;\nΜπορεί να θεωρηθεί κάτι μόνιμο η κυρία των εξωφύλλων και μας αρέσει ως ιδέα να κρατήσουμε το συγκεκριμένο πρόσωπο ως θέμα των εξώφυλλων στους δίσκους μας αφού είναι σήμα κατατεθέν της μπάντας, τώρα εάν το πρόσωπο θα φανερωθεί κάποια στιγμή, αυτό θα το δούμε!!(γέλια)\nΟ Γιώργος Ασπιώτης (Spitfire, Raw Silk, Kingdragon) , γνωστός και μη εξαιρετέος στο μουσικό ελληνικό και όχι μόνο στερέωμα, τι σημαντικό προσδίδει η παρουσία του στο δίσκο και πώς έγινε η επιλογή;\nΟ Γιώργος είναι υπεύθυνος για το mastering του άλμπουμ και νομίζω έκανε πολύ καλή δουλειά. Η επιλογή έγινε με ενδιάμεσο το μάνατζερ μας και με το δείγμα που πήραμε, μείναμε πολύ ευχαριστημένοι. Έδωσε αυτό που χρειαζόταν η μπάντα ως τελικό αποτέλεσμα! Νομίζω, ότι θα έχουμε και περαιτέρω συνεργασία και στο μέλλον μαζί του!\nΠου θεωρείς , ότι οδηγείστε με τη νέα κυκλοφορία; Το ενδιαφέρον πλέον από την AOR και μελωδική κοινότητα είναι μεγάλο! Πόσο μπορείτε να ανταποκριθείτε σε μία (έστω και επιλεκτική) περιοδεία ;\nΔυστυχώς, θα σε απογοητεύσω σε αυτό το θέμα. Το ενδιαφέρον δείχνει να είναι μεγάλο αλλά δυστυχώς δεν είναι ειδυλλιακά τα πράγμα αφού το στυλ της μουσικής που παίζουμε είναι τελείως ''θαμμένο'' και ο κόσμος ελάχιστος εάν φανταστείς, ότι τα φεστιβάλ που γίνονται σχετικά με το δικό μας ύφος (melodic hard rock) είναι μηδαμινά έως ανύπαρκτα και τα ελάχιστα που διεξάγονται ο κόσμος δεν τα τιμάει με την παρουσία του…δυστυχώς! Όσο για περιοδεία δε νομίζω, ότι υπάρχουν αρκετές ελπίδες να γίνει κάτι τέτοιο, από την στιγμή που αδυνατούν και δεν υπάρχουν διοργανωτές και promoters να καλύψουν τον προϋπολογισμό της μπάντας.\nΒασικά όλον το δίσκο θα παίζαμε…(γέλια).\nΌχι, με τίποτε! Τη ρετσινιά του μέταλλά δε μπορείς να τη βγάλεις από τον Έλληνα, δώσε τους ''καφρίλα'' και πάρε την ψυχή τους!(γέλια)…. δυστυχώς η χώρα μας δεν έχει κοινό για ένα τέτοιο φεστιβάλ και η κατάσταση δε δείχνει να αλλάζει διόλου.\nΠως σχολιάζεις τη φράση για τη μουσική σας... "ανακαλύπτοντας μία μοντέρνα προσέγγιση, κρατώντας την καρδιά της μουσικής"; Ξεχειλίζει πάντως ο δίσκος από την αγαπημένη 80ς αίσθηση…πλήκτρα. Ποια είναι η δική σας αίσθηση;\nΕμείς παίζουμε τέτοιου είδους μουσική, διότι έτσι νιώθουμε…ναι, το στυλ μας είναι '80ς αλλά τι πάει να πει αυτό; Αυτά νομίζω έχουν ξεπεραστεί και πλέον όταν κάτι σου αρέσει δεν έχει σημασία τι επιρροές έχει και εάν μοιάζει με κάτι παλιότερο!!Αυτοί που εκτιμούν την καλή μουσική, θα εκτιμήσουν ένα άλμπουμ όπως το HIT 'N' RUN.\nΠοια ήταν η δημιουργική διαδικασία για την ηχογράφηση του νέου σας δίσκου;\nΈχουμε ένα κοινό μέρος που πηγαίνουμε σχεδόν κάθε καλοκαίρι και εκεί γίνεται η περισσότερη διαδικασία για κάθε δίσκο μας. Είναι το μέρος που συνδυάζει θάλασσα και βουνό και αυτό εξιτάρει τις αισθήσεις για κάτι δημιουργικό. Όταν έχεις μία χώρα που σου προσφέρει ήλιο και θάλασσα δε νομίζω ότι οι μουσικοί του δικού μας ύφους μας χρειάζονται κάτι περισσότερο.\nΤέσσερα τραγούδια με τη λέξη "Love" στον τίτλο, είναι η αγάπη ή μία κοινοτυπία;\nΧωρίς αγάπη δε μπορεί κανείς... Είτε το παραδέχεται, είτε όχι!! Ναι, είναι κάτι το οποίο θα το βρει κάποιος συχνά στους δίσκους μας και φυσικά είναι κάτι που μας εμπνέει να γράφουμε μουσική. Θεωρώ, ότι η μουσική πρέπει να σε ταξιδεύει, να σε αγγίζει και όχι να σε προβληματίζει κοινωνικά, θρησκευτικά ή οτιδήποτε άλλο. Φτιάξτε ένα cocktail και ταξιδέψτε με το "ΗIT 'N' RUN."\nΘεωρείς ότι υπάρχει πρόοδος για τη μπάντα από τον πρώτο δίσκο σας και πως ή που την εντοπίζεις;\nΦυσικά και υπάρχει πρόοδος αφού κάθε νέα δουλειά που δημιουργούμε πάντοτε υπάρχει κάτι φρέσκο μέσα της, είτε είναι στο δημιουργικό κομμάτι, είτε είναι στην παραγωγή! Νομίζω, ότι υπάρχουν διαφορές ανάμεσα στα τρία άλμπουμ που έχουμε κάνει μέχρι στιγμής και είναι εμφανές αυτό.\nΛέγατε σε παλιά συνέντευξη σας, ότι: "ήταν η πρώτη κυκλοφορία εξαιρετική … η καινούργια(το Dangerous) είναι τουλάχιστον ισάξια ή απλά ακόμη καλύτερη και χρειάζεται μόνο προσεκτικές ακροάσεις για να διακρίνεις ότι πραγματικά είναι καλύτερη"; Μήπως τελικά η τρίτη κυκλοφορία είναι το απόγειο της μέχρι τώρα παρουσίας σας;\nΚάθε δίσκος που κάνουμε είναι κάτι διαφορετικό από το προηγούμενο.Εγώ δε θα μπορούσα να πω ότι:π.χ το ''DANGEROUS'' είναι καλύτερο ή χειρότερο από το ''HIT 'N' RUN''; ή και το αντίθετο; Αυτό θα το κρίνει ο κόσμος, εμείς απλά γράφουμε τη μουσική μας και σε κάθε δίσκο προσπαθούμε για το καλύτερο.\nΕίναι χαρά μας, που μιλήσαμε για τη νέα εξαιρετική δημιουργία σας . Ευχαριστούμε για το χρόνο σας και που μιλήσατε σε μας και στους οπαδούς σας για την τωρινή δουλειά σας.\nΕμείς ευχαριστούμε το www.rocktime.gr, για την τιμή να μας φιλοξενείτε… ΚEEP ON ROCΚIN'!\nROCKTIME: Πατήστε ΕΔΩ για να διαβάστε την κριτική του νέου δίσκου των WILD ROSE


Κυκλοφοριακές ρυθμίσεις από αύριο 14/7 στο κέντρο της Αθήνας - Ποιοι δρόμοι θα κλείσουν — Kallithea Press\nΑΤΤΙΚΗ 13 Ιουλίου 2019 0\nΕπείγον Αίμα στο ΝΙΜΙΤΣ για τον Δημήτρη\nΑΛΛΑ 25 Μαρτίου 2020 0\nΙΒΑΝ ΣΑΒΒΙΔΗΣ Φροντίστε την Ελλάδα, φροντίστε τον εαυτό σας και τους κοντινούς σας.\nΤο μήνυμα του προέδρου της Ομοσπονδίας Ελληνικών Κοινοτήτων Ρωσίας ΙΒΑΝ ΣΑΒΒΙΔΗ για την 25 Μαρτίου είναι το εξής: «Αγαπητοί συμπατριώτες και Φίλοι! Κάθε χρόνο, στις 25 Μαρτίου, Έλληνες σε διάφορες χώρες του κόσμου με υπερηφάνεια υψώνουν τη γαλανόλευκη σημεία προς τιμήν της σημαντικής εθνικής εορτής — της Ημέρας ανεξαρτησίας της Ελλάδας. Με τίμημα απίστευτες προσπάθειες […]\nΑΤΤΙΚΗ 3 Ιουνίου 2019 0\nΓ. Πατούλης: Αξίζουμε καλύτερα και θα τα κάνουμε καλύτερα\nΟ νέος περιφερειάρχης Αττικής Γιώργος Πατούλης ευχαρίστησε τους πολίτες της Αττικής για τη νίκη που του έδωσαν, τονίζοντας πώς «αξίζουμε καλύτερα και θα τα κάνουμε καλύτερα, θα πάμε μπροστά στο μέλλον». «Θέλω να σας δώσω μία υπόσχεση θα δουλέψουμε νυχθημερόν για να πάμε την Αττική μπροστά, για να κάνουμε αυτό τον ευλογημένο τόπο κάθε μέρα […]


Ο ΠΑΡΛΑΠΙΠΑΣ: 94 πλειστηριασμοί, μεταξύ των οποίων 33 πρώτες κατοικίες, σήμερα 20 Σεπτεμβρίου στην Αττική. Όλοι στον Αγώνα να υπερασπιστούμε τη λαϊκή περιουσία!\n94 πλειστηριασμοί, μεταξύ των οποίων 33 πρώτες κατοικίες, σήμερα 20 Σεπτεμβρίου στην Αττική. Όλοι στον Αγώνα να υπερασπιστούμε τη λαϊκή περιουσία!\nΗ μάχη για τη λαϊκή περιουσία κλιμακώνεται! 94 πλειστηριασμοί σήμερα στην Αττική εκ των οποίων 33 ΠΡΩΤΕΣ κατοικίες!!\nΘα τους αφήσουμε; Όλοι στα Ειρηνοδικεία 3:30-5:00 να υπερασπιστούμε το δικαίωμά μας στη στέγη, στη ζωή και στην αξιοπρέπεια.


Ο σκύλος που συγκίνησε όλη τη Βραζιλία (video) - Sportsland\nΟ σκύλος που συγκίνησε όλη τη Βραζιλία (video)\nΑρχική / Διάφορα / Ο σκύλος που συγκίνησε όλη τη Βραζιλία (video)\nΟ σκύλος είναι ο καλύτερος φίλος του ανθρώπου. Το μόνο που ζητάει είναι… αγάπη, την οποία από μεριά του στην προσφέρει απλόχερα! Δεν τον ενδιαφέρει, ούτε η οικονομική επιφάνεια, ούτε τίποτα. Μόνο αγάπη! Στην Βραζιλία οι τραυματιοφορείς έμειναν με το στόμα ανοιχτό, όταν μετέφεραν έναν άρρωστο άστεγο με το ασθενοφόρο!\nΤο πιστό σκυλάκι του, δεν ήθελε να τον αποχωριστεί κι άρχισε να τρέχει πίσω από το ασθενοφόρο! Τελικά, οι τραυματιοφορείς, συγκινημένοι από την αγάπη και την αφοσίωση που επιδείκνυε το σκυλάκι στον άστεγο, αποφάσισαν να το πάρουν μαζί τους στο ασθενοφόρο μέχρι το νοσοκομείο και το έβαλαν να κάτσει δίπλα στον άρρωστο. «Κάνω αυτή τη δουλειά 19 χρόνια και δεν έχω ξαναδεί κάτι τέτοιο στην καριέρα μου» δήλωσε ένας από τους τραυματιοφορείς που εντυπωσιασμένος γύρισε και το βίντεο.


12/03/2021 @ 10:55\nΣε πρόσφατη συνέντευξη του ο κιθαρίστας των Black Sabbath, Tony Iommi, μίλησε για την πιθανότητα νέα περιοδείας της ιστορικής μπάντας στο μέλλον.\nΟ Iommi απάντησε γελώντας : «Δεν το νομίζω. Αλλά το περίεργο με τους Sabbath είναι ότι - πόσες φορές σκεφτόμασταν πως είχαμε τον Ozzy (Osbourne), μετά τον (Ronnie James) Dio, ξανά πίσω στον Ozzy, μετά πάλι τον Dio, στη συνέχεια τον Ian Gillan, τον Tony Martin και τον Dio και πίσω στον Tony Martin. Πάμε μπρος πίσω σε διάφορα στάδια. Οπότε, δεν ξέρεις ποτέ».\n«Νομίζω είναι αρκετά απίθανο να ανεβούμε στην σκηνή ξανά. Σίγουρα δεν θα ήταν για περιοδεία, αλλά για μεμονωμένες εμφανίσεις. Θα ήθελα να παίξω ξανά με τα παιδιά. Αλλά δεν το βλέπω να γίνεται» συνέχισε ο διάσημος μουσικός.\n«Ο λόγος που σταματήσαμε τις περιοδείες ήταν βασικά δικό μου λάθος, επειδή έπρεπε να φροντίσω την υγεία μου. Όταν κλείνεις μια περιοδεία - και είναι πάντα μια δεκαοχτάμηνη περιοδεία - δεν φαίνεται πολύ όταν μιλάς για αυτό στην αρχή. Αλλά όταν βγαίνεις εκεί έξω, και περιοδεύεις, είναι δύσκολη δουλειά. Και δεν ήταν ιδιαίτερα καλό για την υγεία μου, λόγω του καρκίνου στο αίμα. Οπότε είπα, πως αυτή πρέπει να είναι η τελευταία περιοδεία. Αλλά μου λείπει πραγματικά. Μου λείπει να είμαι στην σκηνή. Μου λείπει να βλέπω το κοινό» εξομολογήθηκε ο Iommi.\nΗ τελευταία περιοδεία των Black Sabbath "The End" ολοκληρώθηκε το 2017, ενώ ο τελευταίος τους δίσκος είναι το "13".


Newsorama: Προβληματισμένος ο Δώνης με την εικόνα του Παναθηναϊκού\nΠροβληματισμένος ο Δώνης με την εικόνα του Παναθηναϊκού - «Ξυπνούσα και αντί για καφέ έπαιρνα κοκαΐνη…»: Η άγνωστη μάχη του Παπαμιχαήλ με τα ναρκωτικά! - Ξεκίνησε τη συλλογή βραβείων το νέο LUXURY SUV DS 7 CROSSBACK - Ο Κλάους πήρε την εκδίκηση του - Η Ελληνοαμερικανίδα που έχει τρελάνει το Instagram - Το μήνυμα Ελληνίδας Εστεμμένης για τον χαμό του πατέρα της: «Θα ζήσω το θάνατό σου όπως τη ζωή σου» - Απίστευτη η "κατηφόρα" του Παναθηναϊκού - Μια αληθινή ιστορία αγάπης που θυμίζει παλιό ελληνικό κινηματογράφο - Το Abarth 595 κατακτά τον τίτλο «Best Car 2019» - Όλα τα λεφτά ο Αλμπάνης\nNewsorama > Αθλητικά > Προβληματισμένος ο Δώνης με την εικόνα του Παναθηναϊκού\nΟ Γιώργος Δώνης ψάχνει να βρει το λόγο της καθίζησης του Παναθηναϊκού τις τελευταίες εβδομάδες. Και η αλήθεια είναι πως το προπονητικό τιμ του «τριφυλλιού» δεν πρόλαβε τις εξελίξεις, αλλά το πρόλαβαν αυτές. Οι πράσινοι, με εξαίρεση ένα διάστημα στο Αγρίνιο και στη Λιβαδειά, δεν έγιναν τα «αφεντικά» του αγώνα.\nΔηλαδή… να παίξουν σαν «Παναθηναϊκός» και να κλείσουν τον αντίπαλο στη μικρή του περιοχή. Είχαν ανούσια κατοχή μπάλας, αποτυχημένες μακρινές μεταβιβάσεις, πολλά λάθη και πάσες από το κέντρο στην άμυνα και… από την άμυνα στο τέρμα. Φυσικά, όλα αυτά δεν θυμίζουν τον Παναθηναϊκό του φθινοπώρου, ή και του πρώτου μήνα του χειμώνα. Μετά τη διακοπή του πρωταθλήματος για τις γιορτές και την υπόθεση Τζήλου το «τριφύλλι» αποδιοργανώθηκε και τα σερί αρνητικά αποτελέσματα, ειδικότερα αυτά που προήλθαν από τρανταχτά ατομικά λάθη, κόστισαν πολλά περισσότερα στην ομάδα πέρα από τη βαθμολογική απώλεια. Είναι η ώρα του Γιώργου Δώνη να βγει μπροστά και να μιλήσει, καθώς του αντιστοιχούν ευθύνες. Πάντως, ο ίδιος δείχνει ανήσυχος επί του παρόντος και σίγουρα τις επόμενες ημέρες θα έχει να συζητήσει πολλά με τους συνεργάτες του για το πως θα αλλάξει το πράγμα στη συνέχεια…\nΚανένα ενδιαφέρον από Τσεχία για τον Γιαννιώτη\nΟ Σαχόφ μένει και περιμένει τη πρόταση του ΠΑΟΚ


Αρχική Επικαιρότητα Σεισμός στην Κρήτη: Ένας νεκρός, έντεκα τραυματίες και σοβαρές ζημιές\nΈνας νεκρός και έντεκα τραυματίες είναι ο μέχρι στιγμής τραγικός απολογισμός του ισχυρού σεισμού των 5,8 Ρίχτερ που σημειώθηκε στις 9:17 με επίκεντρο κοντά στο Αρκαλοχώρι, βορειοδυτικά της Άρβης, που το τελευταίο διάστημα έχει δώσει πολλούς σεισμούς και παρακολουθείται στενά από τους επιστήμονες. Οι πληροφορίες αναφέρουν ότι είναι πάνω από 1.000 τα κτίρια που υπέστησαν σοβαρές ζημιές.\nΝεκρός ανασύρθηκε από τα σωστικά συνεργεία της ΕΜΑΚ ο 65χρονος εργάτης που είχε καταπλακωθεί από τη στέγη που κατέρρευσε από τον σεισμό στο εκκλησάκι του Προφήτη Ηλία έξω από το Αρκαλοχώρι Ηρακλείου. Ακόμη ένας εργάτης που ήταν μαζί του στο εκκλησάκι απομακρύνθηκε σώος.\nΣύμφωνα με την Πυροσβεστική, από τους έντεκα τραυματίες οι δυο είναι πιο σοβαρά με κατάγματα και έχουν μεταφερθεί σε νοσοκομεία και Κέντρα Υγείας.\nΜέχρι στιγμής, στο κέντρο της Πυροσβεστικής έχουν αναφερθεί πολλές ζημιές σε κτίρια στα χωριά Ρουσσοχώρια, Αρχοντικό και Πατσίδερος. Στην περιοχή βρίσκονται ήδη δυνάμεις της Πυροσβεστικής ενώ έχει κινητοποιηθεί ο κρατικός μηχανισμός.\nΜεγάλες είναι οι καταστροφές που προκάλεσε ο σεισμός στο Αρκαλοχώρι, όπως λέει στο ΑΠΕ-ΜΠΕ η Χρυσούλα Κεγκέρογλου, πρόεδρος της δημοτικής ενότητας.\nΣημαντικές ζημιές σε δίκτυα ύδρευσης αλλά και κτίσματα καταγράφονται, σύμφωνα με τον δήμαρχο Αρχανών Αστερουσίων, Μανώλη Κοκοσάλη, και στην ευρύτερη περιοχή της διοικητικής περιφέρειάς του. Τα σχολεία έχουν εκκενωθεί, ενώ ήδη έχει ξεκινήσει έλεγχος για την κατάσταση των κτιρίων των σχολικών μονάδων.\nΟ σεισμός έγινε αισθητός όχι μόνο στο Ηράκλειο, αλλά σε ολόκληρο το νησί, αλλά και σε άλλες περιοχές, όπως η Σαντορίνη.\nΙδιαίτερα προβληματισμένοι εμφανίζονται οι επιστήμονες για την εξέλιξη της σεισμικής δραστηριότητας στο Ηράκλειο και ειδικά στην περιοχή του Αρκαλοχωρίου όπου εδώ και τουλάχιστον τέσσερις μήνες βρίσκεται σε διέγερση.\nΟ καθηγητής σεισμολογίας του ΑΠΘ Κώστας Παπαζάχος, εκτίμησε μιλώντας στον ΣΚΑΪ, ότι η σεισμική δραστηριότητα που σημειώθηκε είναι η υψηλότερη δυνατή που μπορεί να υπάρξει, επομένως δεν υπάρχει φόβος να επακολουθήσει νέος μεγαλύτερος σεισμός στο σημείο.\n«Κανείς δεν μπορεί να είναι απολύτως σίγουρος, όμως το πιθανότερο είναι ότι επρόκειτο για τον κύριο σεισμό. Θα πρέπει να περιμένουμε ένα με δύο 24ωρα», είπε ο Μανώλης Σκορδίλης και πρόσθεσε: «η Κρήτη δίνει ισχυρούς σεισμούς, όμως το θέμα είναι το σημείο, όπου εκδηλώνεται ένας σεισμός. Είναι κάποιες περιοχές που φιλοξενούν μεγάλα ρήγματα που μπορούν να δώσουν μεγάλους σεισμούς και κάποιες άλλες μικρότερα ρήγματα, που θα δώσουν σεισμούς μέτριας έντασης».\n«Κεραυνός εν αιθρία» ήταν οι 5,8 βαθμοί της κλίμακας Ρίχτερ για τον καθηγητή γεωλογίας και πρόεδρο του ΟΑΣΠ Ευθύμιο Λέκκα. Όπως υποστήριξε, η επιστημονική κοινότητα θεωρούσε ότι είχε τελειώσει η σεισμική διέγερση στην περιοχή μετά την τετράμηνη σεισμική δραστηριότητα.\nΣτο ερώτημα εάν πρόκειται για τον κύριο σεισμό ξεκαθάρισε ότι «δεν μπορούμε να το πούμε επιστημονικά αλλά ακολουθώντας τη λογική» και γι’ αυτό επιφυλάχθηκε να τοποθετηθεί υπογραμμίζοντας ότι χρειάζεται μεγάλη προσοχή όλο το επόμενο διάστημα.\nδείτε εδω περισσότερα video\nΕπόμενο άρθροΟ Δήμαρχος κ. Γ.Καμπύλης παραβρέθηκε στις επετειακές εκδηλώσεις των 200 χρόνων από την Άλωση της Τριπολιτσάς\n24/5: Πρόσκληση σε εθελοντικές εργασίες στην πηγή νερού Αβούρου,στο Κορακοβούνι